তিনি কারো মুখাপেক্ষী নন, বরং সকলেই তাঁর মুখাপেক্ষী - News 12\nমুশরিকরা রাসূলুল্লাহ (সাঃ)কে আল্লাহ্ তা’আলার বংশপরিচয় জিজ্ঞেস করেছিল। যার জওয়াবে সূরা ইখলাস নাযিল হয়। কোন কোন বর্ণনায় এসেছে, মুশরিকরা আরও প্রশ্ন করেছিল। আল্লাহ তা’আলা কিসের তৈরী? স্বর্ণরৌপ্য অথবা অন্য কিছুর? এর জওয়াবে সূরাটি অবতীর্ণ হয়েছে।\nতবে এ বিষয়ে “তাফসির ইবনে কাসীর” এ বলা হয়েছে, যখন ইহুদিরা বলে, ‘আমরা আল্লাহর পুত্র উযায়েরকে উপাসনা করি’। এবং খ্রিস্টানরা বলে, ‘আমরা আল্লাহর পুত্র মাসীহ (ঈসা) এর উপাসনা করি’। এবং জুরোস্ত্রীরা বলে, ‘আমরা সূর্য ও চাঁদের উপাসনা করি’।\nএবং মুশরিকরা বলে ‘আমরা মূর্তিপূজা করি,’। তখন আল্লাহ তার রাসূলের প্রতি এই সূরাটি অবতীর্ণ করে বলছেন, “বলুনঃ তিনিই আল্লাহ এক। তিনিই এক, একক। তার কোন সমকক্ষ নেই, কোন সহকারী নেই, প্রতিদ্বন্দ্বী নেই। তিনি কারো মুখাপেক্ষী নন, বরং সকলেই তাঁর মুখাপেক্ষী। তিনি কাউকে জন্ম দেননি এবং তাঁকেও জন্ম দেয়া হয়নি। এবং তার কোন তুলনাও নেই।”\nরাসূল (সাঃ) বলেছেন, ‘নিশ্চয়ই সূরা ইখলাস এক-তৃতীয়াংশ কুরআনের সমান’। ‘নিশ্চয় সূরা ইখলাসের ভালোবাসা তোমাকে জান্নাতে প্রবেশ করাবে’।\nআসুন, জেনে নেই মাত্র চার আয়াতের এই প্রিয় সূরাটির মর্মাথ:-\n‘ক্বুল্ হু ওয়াল্লাহু আহাদ্’\n(বলুন, তিনিই আল্লাহ্, এক-অদ্বিতীয়)।\n‘আহাদ’- (আল্লাহ এক)। ইসলাম ব্যতীত অন্য সবগুলো ধর্মের লোকেরা আল্লাহর শরীক বা অংশীদার সাব্যস্ত করেছে। যেমন ইহুদীগণ ওযায়েরকে এবং খৃষ্টানগণ ঈসাকে ‘আল্লাহর পুত্র’ বলেছে (সূরা তওবা ৯/৩০)। ত্রিত্ববাদে বিশ্বাসী খৃষ্টানগণ আল্লাহকে ‘তিন উপাস্যের একজন’ বলেছে (সূরা মায়েদাহ ৫/৭৩)। অন্যদিকে ভারতীয় বহু ঈশ্বরবাদীদের তো ভগবানের কোন সংখ্যাসীমাই নেই। এইসব বে-দলীল ও কাল্পনিক কথার জবাব অত্র আয়াতে আল্লাহ ছোট্ট একটি শব্দ দিয়েছেন- ‘আহাদ’ অর্থাৎ আল্লাহ ‘এক’। ‘ওয়াহেদ’ ও ‘আহাদ’ দু’টি শব্দেরই অর্থ ‘এক’। তবে পার্থক্য এই যে, ওয়াহেদ-এর দ্বিতীয় অর্থ রয়েছে। কিন্তু আহাদ-এর কোন দ্বিতীয় অর্থ নেই। আল্লাহ লা-শারীক। এতে বুঝিয়ে দেয়া হয়েছে যে, আল্লাহর একক হুকুমেই সৃষ্টিজগত পরিচালিত হয়। এতে অন্যের কোন অংশীদারিত্ব নেই। তিনি এক ও অদ্বিতীয়।\n(আল্লাহ্ কারো মুখাপেক্ষী নন, সকলেই তাঁর মুখাপেক্ষী)।\n‘স্বমাদ’- আল্লাহ মুখাপেক্ষীহীন। যিনি সকলের থেকে মুখাপেক্ষীহীন। অথচ সকলেই তাঁর মুখাপেক্ষী।\nلَمۡ یَلِدۡ ۬ۙ وَ لَمۡ یُوۡلَدۡ\n‘লাম ইয়ালিদ ওয়া লাম ইউলাদ’\n(তিনি কাউকে জন্ম দেননি এবং তাঁকেও জন্ম দেওয়া হয়নি)।\nতাঁর কোন সন্তান নেই বা পিতা নেই বা কোন স্ত্রী নেই (ইবনে কাসীর)। তিনি কারো উত্তরাধিকারী নন এবং কেউ তাঁর উত্তরাধিকারী নয়। স্বয়ং আল্লাহ নিজেই তাঁর পরিচয় দিয়ে বলেন, “তিনিই আসমান ও যমীনের প্রথম সৃষ্টিকর্তা। কিভাবে তাঁর পুত্র সন্তান হবে? অথচ তাঁর কোন স্ত্রী নেই। আর তিনিই সবকিছু সৃষ্টি করেছেন এবং তিনিই সকল বিষয়ে অবহিত” (সূরা আন‘আম ৬/১০১)। ‘এবং তিনি কারো জন্মিত নন’ বলার মাধ্যমে বুঝিয়ে দেওয়া হয়েছে যে, তিনিই আদি সৃষ্টিকর্তা। তাঁর পূর্বে কোন কিছুর অস্তিত্ব ছিল না।\nوَ لَمۡ یَکُنۡ لَّهٗ کُفُوًا اَحَدٌ\n‘ওয়া লাম ইয়া কুল্ লাহু কুফুওয়ান আহাদ’\n(এবং তাঁর সমতুল্য কেউই নেই)।\nঅর্থাৎ সত্তা ও গুণাবলীতে আল্লাহর সাথে তুলনীয় কিছুই নেই। আল্লাহ নিজেই বলেন, “তাঁর মত কোন কিছুই নেই।’’ (সূরা শুরা/১১)\nস্বীয় সত্তা ও গুণাবলীতে আল্লাহ একক ও তুলনাহীন। এই নির্ভেজাল তাওহীদ বিশ্বাসকে যাবতীয় শিরকের কালিমা হ’তে মুক্ত রাখার আহবানই হ’ল সূরা ইখলাসের সারকথা।\n← ৫ম রোজার তারাবীহ\nঅনির্বাচিত এই সরকারের প্রধান সমর্থক দেশটি ভারত! →\nApril 13, 2022 April 30, 2022 news\t0


Passport, India, UK, Indians Do not Need A Transit Visa For All EU Countries পাসপোর্ট থাকলেই হবে, 'এই' দেশ ভ্রমণে আর ট্রানজিট ভিসার প্রয়োজন নেই ভারতীয়দের – News18 Bangla\nPassport|| পাসপোর্ট থাকলেই হবে, 'এই' দেশ ভ্রমণে আর ট্রানজিট ভিসার প্রয়োজন নেই ভারতীয়দের\nTransit Visa: গোটা ইউরোপ ভ্রমণের জন্য ভারতীয়দের শুধুমাত্র বৈধ পাসপোর্ট থাকলেই চলবে।\nLast Updated : April 25, 2022, 19:47 IST\nঅনলাইনে পাসপোর্টের কভার অর্ডার করে পেলেন আসল একটি পাসপোর্ট! চক্ষু চড়কগাছ যুবকের\n#নয়াদিল্লি: যে ব্যক্তি যে দেশে পাড়ি জমাতে চাইছেন সেই দেশে প্রবেশের অনুমতিপত্রই হল 'ভিসা' (Visa)। প্রতিবেশী দেশ হোক কিংবা পৃথিবীর এক প্রান্ত থেকে অন্য প্রান্ত- ভিসার এই নিয়ম রয়েছে বিগত কয়েক দশক যাবত। কিন্তু সে নিয়মের বেড়াজাল এবার ভেঙে গেল। কারণ গোটা ইউরোপ ভ্রমণের জন্য ভারতীয়দের শুধুমাত্র বৈধ পাসপোর্ট থাকলেই চলবে।\nইউরোপীয় ইউনিয়নের (EU) অন্যতম মহাশক্তিধর দেশ গ্রেট ব্রিটেনের তৎপরতায় এই উদ্যোগ নেওয়া হয়েছে বলে জানা গিয়েছে। তবে ইউরোপীয় ইউনিয়নের অন্তর্গত চারটি দেশ যেমন, জার্মানি, চেক প্রজাতন্ত্র, ফ্রান্স ও স্পেনে যেতে হলে অবশ্যই মাথায় রাখতে হবে ট্রানজিট ভিসার কথা। এই চারটি দেশ ভারতীয়দের জন্য ট্রানজিট ভিসার পুরনো নিয়মই বহাল রেখেছে। কিন্তু ভারতীয়দের জন্য গোটা ইউরোপ মহাদেশে প্রবেশের জন্য ভিসা ব্যবস্থায় হঠাৎ করে নিয়ম শিথিল হল কেন?\nএর উত্তর খুঁজতে গিয়ে উঠে এসেছে একাধিক তথ্য। জানা গিয়েছে, বিগত কয়েক সপ্তাহ যাবত যে সকল ভারতীয়রা তাঁদের বৈধ পাসপোর্ট নিয়ে ইউরোপে গিয়েছেন, থেকেছেন, তাঁদের কাছে ট্রানজিট ভিসা না থাকায় বেশ কিছু ভারতীয় নাগরিককে ভারতে বোর্ডিং করাতে অস্বীকার করা হয়েছিল। আর এ নিয়েই শুরু হয় ঘোর বিপত্তি। ওই সময় ওই সকল যাত্রীদের অসুবিধার বিষয়টি নজরে এলে সিম্পল ফ্লাইংয়ের পক্ষ থেকে বিষয়টি নিয়ে আবেদন জানানোর পাশাপাশি ওই সকল ইউরোপগামী ভারতীয়দের জন্য ভিসা ব্যবস্থায় অসুবিধা এড়াতে বিশেষ ব্যবস্থা নেওয়া হয় ইউরোপীয় ইউনিয়নের পক্ষ থেকে। তারই ফলে ব্রিটেন সরকারের উদ্যোগে ইউরোপগামী ভারতীদের জন্য ট্রানজিট ভিসা তুলে দেওয়া হয় ইউরোপীয় ইউনিয়নের একাধিক দেশ থেকে।\nযদিও ইউরোপগামী ভারতীয়দের জন্য শেনজেন (Schengen Visa) ভিসা চালু করা হয়েছে ইউরোপীয় ইউনিয়নের পক্ষ থেকে। এ বিষয়ে শেনজেন ভিসা সংস্থার পক্ষ থেকে জানানো হয়েছে এটি ইউরোপ ভ্রমণকারী ভারতীদের বাড়তি সুবিধা দেবে। তবে এই ভিসাটি যে গোটা ইউরোপে কার্যকর হবে না সে কথাও স্পষ্ট করে জানিয়ে দেওয়া হয়েছে।\nকিন্তু বিতর্ক থামছে না। অনেকেই বলেছেন শেনজেন ভিসা সহজে মিলবে না। পাশাপাশি, ফ্রান্স, জার্মানি, স্পেনের মতো দেশ পুরনো নিয়মই বহাল রেখেছে। কিন্তু এই চারটি দেশকে গুরুত্ব দিতে নারাজ ভারতীয় ভ্রমণকারীরা। তাঁদের সাফ কথা, ইউকে-র (UK) মাটি থেকে পৃথিবীর যে কোনও জায়গায় পৌঁছে যাওয়া যায় সহজে। ফলে বিষয়টিতে সমস্যার কিছু দেখছেন না তাঁরা।\nFirst published: April 25, 2022, 19:47 IST


যে ৭ টি গুণের কারণে স্বামী আপনাকে ভালোবাসবেন\nআমরা জানি, জান্নাতী নারীদের সম্পর্কে বলা হয়েছে স্বামী যে স্ত্রীর প্রতি সন্তুষ্ট থাকেন, সে স্ত্রী জান্নাতী।হজরত উম্মে সালামা রা. এর বর্ণনা মতে, রাসুলে রা. বলেন, কোন স্ত্রী লোক যদি এমন অবস্থায় মারা যায় যে, তার স্বামী তার ওপর সন্তুষ্ট, তবে সে জান্নাতে প্রবেশ করবে। [তিরমিযি]\nএকজন নারী ভালো জীবনসঙ্গী হিসেবে তার স্বামীর কাছে ভালো স্ত্রী হতে পারেন নানান উপায়ে। স্বামীর কাছে স্ত্রীরা যেসব গুণাবলীর কারণে ভালো হয় তার মাঝে উল্লেখযোগ্য ৭ টি গুণ হলো —\n১. সালিহা হওয়া (খুঁত না ধরা) : মেয়েদের মধ্যে আল্লাহ এমন বিশ্লেষণী ক্ষমতা দিয়েছেন যে তারা চাইলে যে কোনো কিছুরই খুঁত ধরতে পারে। একজন মেয়ের স্বামী যতই তার সাথে ভালো করুক না কেন, সে চাইলেই তার দোষ ধরতে পারবে– এই গুণ তার আছে। কিন্তু একজন ‘সালিহা’ গুণের অধিকারী স্ত্রী কখনো এমন করেন না।\n২. কানিতা হওয়া ( স্বামীর দোষ উপেক্ষা করা) : আল্লাহ্ বলছেন একজন স্ত্রীর সবচাইতে বড় গুণ হলো স্বামীর দোষ এড়িয়ে যাওয়া, দেখেও না দেখার ভান করা, ভুলে যাওয়া। প্রত্যক্ষ্য বা পরোক্ষভাবে তার প্রতি বিরক্তি প্রকাশ না করা। রাসূলুল্লাহ সা. আমাদের শিক্ষা দিয়েছেন– কেউ যদি তার স্বামী বা স্ত্রীর মধ্যে কোনও দোষ দেখে বিরক্ত বোধ করে, তখন সে তার এমন গুণের কথা স্মরণ করুক যার জন্য সে তাকে ভালবাসে।\n৩. হাফিযা হওয়া (স্বামীর অবর্তমানে তার দোষের কথা না বলা): ‘হাফিযা’ শব্দের অর্থ প্রতিনিয়ত রক্ষা করা। এর প্রথম অর্থ হলো– স্বামীর অবর্তমানে মেয়েরা তার সম্মান রক্ষা করবে, তার দোষের কথা মানুষকে বলবে না, তার প্রতি অসন্তোষ প্রকাশ করবে না। স্বামী-স্ত্রী হচ্ছে একে অপরের অংশ।\nএকজন স্বামী/স্ত্রী যখন নিজের তার সঙ্গীর অবর্তমানে দোষের কথা বলে, তখন সে তার নিজের একটা অংশেরই অপমান করে। ‘হাফিযা’ হওয়ার দ্বিতীর অর্থ হলো– স্বামী যখন তাদের দেখছে না তখনও মেয়েরা তার বিশ্বাস ভঙ্গ করবে না। এ দুটি গুণের কারনেও স্বামী তার স্ত্রীকে ভালোবাসবেন।\n৪. নামাজ এবং অন্যান্য ইবাদাত ঠিকমতো আদায় করা : যে ব্যক্তি আল্লাহর ইবাদাত না করে, নামাজ না পড়ে এবং আল্লাহর নির্দেশিত পথে না চলে, আল্লাহ তার প্রতি সন্তুষ্ট নন। স্বামী/স্ত্রী নিয়মিত নামাজ না পড়ার কারণে অনেক সংসার ভেঙে গেছে। আল্লাহর প্রতি কর্তব্য পালনে অলসতা-উপেক্ষা করার কারণে মুসলিম সংসারে অত্যন্ত দ্রুত ভাঙ্গন ধরে যায়।সুতরাং, আপনি সঠিকভাবে-সময়মতো নামাজ আদায় করুন। অবশ্যই এ গুণটি একজন মুসলিম নারীর জন্য গর্বের।\n৫. দীনের প্রতি অনুরাগী হওয়া : যে স্ত্রী সন্তানদেরকে ইসলামিক জ্ঞানে এবং আচরণে বড় করার ব্যাপারে সচেতন থাকেন। সন্তানদের ইসলামিকভাবে বড় করা নিয়ে স্বামীর সাথে আলোচনায় বসে, ঘরে সুন্নাতের শিক্ষা চালুর ব্যাপারে চিন্তাভাবনা করে, তাদের প্রতি স্বামীর ভালোবাসা বেড়ে যায়। স্বামী তার স্ত্রীর ইসলামি মূল্যবোধকে সম্মান করে। ইসলামের প্রতি স্ত্রীর অনুরাগ দেখে তাকে ভালোবাসেন।\n৪. স্বামীর জন্য সাজগোজ করা: মনোবিজ্ঞানীরা বলেন– ছেলেরা সবচেয়ে বেশি আকর্ষণ বোধ করে চোখের দেখায় । মেয়েদের সহজাত প্রবণতা হলো– স্বামী ছাড়া পৃথিবীর সবার জন্য সে সাজবে। অথচ, একটা মেয়েকে সুন্দর দেখার সবচেয়ে বেশি অধিকার হলো তার স্বামীর।\nআপনার স্বামীর জন্য সাজুন। আপনার চার-পাঁচজন সন্তান আছে, সেটা কোন ব্যাপার না, তবুও স্বামীর জন্য সাজুন। বাইরে চারপাশে শয়তান আর ফিতনা ছড়িয়ে আছে। আপনার স্বামীর আপনার মাঝেই সৌন্দর্য দেখা উচিৎ, বাইরের কোন কিছুর মাঝে নয়।\n৫. সন্দেহ ও গীবত পরিত্যাগ : কখনো সন্দেহ করতে যাবেন না। সন্দেহ সম্পর্ককে ধ্বংস করে। আপনার জীবনসঙ্গী আপনার খুব কাছের মানুষ এটা সত্যি। কিন্তু খুঁতখুঁত করে যদি তার বিষয়ে অনেক ঘাঁটাঘাঁটি করেন, আপনি নিঃসন্দেহে হতাশ হবেন। মানুষ কখনো নিখুঁত নয়।\nআর মনে রাখবেন, প্রত্যেকে তার নিজ নিজ হিসাব দিবে। তাই সন্দেহ দূর করুন। স্বামী বা স্ত্রী একে অপরের চাদরস্বরূপ, ছোট-খাটো ভুলত্রুটি বা সীমাবদ্ধতা নিয়ে অন্যদের কাছে বলে বেড়াবেন না, গীবত করবেন না। আপনি এ দুটি পরিত্যাগ করুন, আপনার স্বামী অবশ্যই আপনার প্রতি তার ভালোবাসার হাত বাড়িয়ে দেবেন।\n৬. পেছনের কথা তোলা বাদ দিন : অনেকের নিজের বর্তমান ভালোবাসার মানুষটির সামনে কথায় কথায় পুরনো দিনের কথা বলে থাকেন। এই অভ্যাসটি আপনার বর্তমান সম্পর্কের জন্য অনেক বেশি ক্ষতিকর। ‘তুমি এই কাজটি করেছিলে, তুমি ওই কথাটা বলেছিল ’ এই ধরনের কথাবার্তা আপনাকে শুধুমাত্রই একজন বিরক্তিকর মানুষ হিসেবে উপস্থাপন করে। সুতরাং এ অভ্যাসটি পরিত্যাগ করলে স্বামী আপনাকে ভালোবাসবেন।\n৭. বাড়াবাড়ি না করি : আপনার স্বামী কি করছেন, কি খেলেন কিংবা কোথায় যাচ্ছেন তা জিজ্ঞেস করা অবশ্যই আপনার কর্তব্য। কিন্তু এই সামান্য কুশল বিনিময় বিরক্তির পর্যায়ে তখনই পরে যখন আপনি অযথাই তার ওপর খবরদারি করতে যান। ‘এখানে যাবেন না, সেখানে কেন গেলেন, এর সাথে কথা বলবেন না, তার সাথে মিশবেন না’ এই ধরনের অতিরিক্ত অধিকার খাটিয়ে কথা বলা বিরক্তির কারণ হয়ে উঠতে পারে। বুঝতে হবে কোন আচরণটি আকর্ষণীয় এবং কোনটি বিরক্তিকর। যে স্ত্রী এমন বাড়াবাড়ি আচরণ পরিত্যাগ করেন, স্বভাবতই স্বামী তাকে ভালোবাসবেন।\nআরও পড়ুন : যে ১০ টি গুণের কারণে স্ত্রী আপনাকে ভালোবাসবেন


২১-এর প্রস্তুতি শুরু ১৯-এই! বিধানসভায় ‘আগলদার’দের সজাগ থাকার বার্তা অনুব্রতর | Anubrata Mandal gives message of appoint ‘agaldar’ in BIrbhum - Bengali Oneindia\n| Published: June 8 2019, 22:28 [IST]\n১৯ থেকেই শুরু হয়ে গেল ২১-এর প্রস্তুতি। এখনই বিধানসভা নির্বাচনের প্রস্তুতি শুরু করে দিলেন অনুব্রত। এবার মোদীর চৌকিদারের পাল্টা আগলদার হওয়ার বার্তা দিলেন বীরভূম জেলা তৃণমূলের সভাপতি অনুব্রত মণ্ডল। তিনি ঘোষণা করেন, যেখানে তৃণমূল পিছিয়ে রয়েছে, এবার সেখানে আগলদার বসবে।\nবীরভূম জেলা তৃণমূলের সভাপতি অনুব্রত মণ্ডল বলেন, এখন থেকে জেলার প্রতিটি কেন্দ্রের আগলদার বসার কাজ শুরু হয়ে গিয়েছে। শনিবার প্রতিবাদ সভা থেকে তিনি বলেন, লোকসভায় অনুমান ব্যর্থ হলেও, বিধানসভায় তাঁর অনুমান অব্যর্থ হবে। তা না হলে তিনি রাজনীতিই ছেড়ে দেবেন বলে আবারও ঘোষণা দেন।\nলোকসভা নির্বাচনের আগে অনুব্রত বলেছিলেন, ৪২-এ ৪২ না হলে দল ছেড়ে দেব। রাজনীতি করবেন না। আবার বাবুল সুপ্রিয় আসানসোল থেকে জিতলেও দল ছেড়ে দেবেন বলে তিনি জানান। লোকসভা নির্বাচনের পর তিনি বলেন, রাজনীতিতে অনেক কিছু বলা হয়। তেমনই তিনি বলেছিলেন। সেই অনুব্রত মণ্ডল আবারও দল ও রাজনীতি ছেড়ে দেওয়ার কথা বলেন।\nশনিবার মুরারইয়ে তৃণমূল নেতা নির্মল কুণ্ডুর হত্যার প্রতিবাদ সভায় অনুব্রত বলেন, আগামী বিধানসভা নির্বাচনে বীরভূমে ১১টি আসন তৃণমূল জিততে না পারলে তিনি দল ও রাজনীতি উভয়ই ছেড়ে দেবেন। সেই সঙ্গে বর্ধমানের চারটি এবং মুর্শিদাবাদের তিনটি আসন জিততে না পারলেও একই শর্ত আরোপ করেন তিনি।\nanubrata mandal trinamool congress bjp assembly election birbhum west bengal অনুব্রত মণ্ডল তৃণমূল কংগ্রেস বিজেপি বীরভূম বিধানসভা নির্বাচন পশ্চিমবঙ্গ\nAnubrata Mandal gives message of appoint ‘agaldar’ in BIrbhum. He again says all in Birbhum assembly seats TMC will win.\nStory first published: Saturday, June 8, 2019, 22:28 [IST]


?????? ????? ১২ মার্চ, ২০২১ ০৬:১৭\nআগরতলার ঊনকোটি জেলার ফটিকরায় এলাকার গকুলনগর গ্রামের এক গৃহবধূ মিঠু চক্রবর্তী। মাশরুম চাষ করে নিজের পরিবারের অভাব-অনটন দূর করে আজ স্বাবলম্বী এ নারী উদ্যোক্তা।\nমিঠু চক্রবর্তীর পরিবারে স্বামী, শ্বশুর ও দুই ছেলে রয়েছে। পরিবারের আর্থিক অনটন দূর করার জন্য প্রথমে তিনি সেলাইয়ের কাজ শুরু করেন। সেলাই করে যা রোজগার হতো, তাতে পরিবার চলতো না। পরে ২০১৮ সালের ৭ ডিসেম্বর ত্রিপুরা সরকারের তরফে ঊনকোটি জেলার কুমারঘাটে মাশরুম চাষের ওপর ১৩ দিনের এক প্রশিক্ষণ কর্মসূচি অনুষ্ঠিত হয়। সেখানে প্রশিক্ষণ নেন মিঠু।\nপ্রশিক্ষণ শেষে তার হাতে মাশরুম বীজের দু’টি প্যাকেট তুলে দেওয়া হয়। এরপর তিনি বাড়িতে মাশরুম চাষ করতে শুরু করেন। প্রথমবারেই সফলভাবে মাশরুম উৎপাদন করতে পারায় নিজের সঞ্চিত প্রায় পাঁচ হাজার টাকা নিয়ে বিনিয়োগ করে আরেকটু বড় আকারে চাষ শুরু করেন তিনি।\nতারপর তাকে আর পেছন ফিরে তাকাতে হয়নি। প্রথমদিকে উৎপাদিত মাশরুম স্থানীয় বাজারে বিক্রি করলেও তা এখন আগরতলার বাজারে বিক্রি করেন মিঠু। এখন প্রতিদিন তার খামারে গড়ে ৩৫ থেকে ৪০ কেজি মাশরুম উৎপাদিত হয় এবং প্রতি কেজি মাশরুম ১৫০ থেকে ১৫৫ টাকা করে পাইকারের কাছে বিক্রি হয়। প্রতিদিন গড়ে তার ছয় হাজার টাকা আয় হয়, অর্থাৎ মাসিক আয় অন্তত ১ লাখ ৮০ হাজার টাকা।\nমিঠু জানান, প্রথমে বাড়িতে ছোট একচালা ঘরে মাশরুম চাষ শুরু করলেও এখন এর জন্য আলাদা ঘর তৈরি করেছেন। এখন তার খামারে ছয়জন কাজ করেন। তাদের মধ্যে তিনজন নারী এবং তিনজন পুরুষ।\nমিঠুর পরিবারে এখন আর্থিক সচ্ছলতা এসেছে। তার বড় ছেলে কলেজে পড়ছেন এবং ছোট ছেলে এ বছর মাধ্যমিক পরীক্ষা দেবে।\nএদিকে, মাসে দুয়েকদিন মাশরুম তেমন বিক্রি হয় না বলে সেগুলো দিয়ে আচার তৈরির পরিকল্পনা নিয়েছেন মিঠু। তিনি জানান, ‘ত্রিপুরা লাইভলিহুড মিশন’ থেকে তিনি বিভিন্ন ধরনের আচার তৈরির প্রশিক্ষণ নিয়েছিলেন। ফলে এখন নানা ধরনের আচার তৈরি করতে পারেন তিনি। সম্প্রতি তার মাশরুমের খামার পরিদর্শন করেন ত্রিপুরা লাইভলিহুড মিশনের কর্মকর্তারা। তাদের পরামর্শেই বিক্রি না হওয়া মাশরুম দিয়ে আচার তৈরি শুরু করেন তিনি।\nঅন্যদিকে, সেলাইয়ের কাজটিও ছেড়ে দেননি মিঠু। গ্রামের মেয়েদের দিয়ে সেলাইয়ের কাজ করাচ্ছেন বলেও জানান সফল এ নারী উদ্যোক্তা।


নিজের ভয়ংকর কষ্টের কথা জানালেন সাকিবপত্নী শিশির – RUPCARE:\nMay 11, 2020 খেলাঘর 1,110 Views\nলেবার রুমের একটি দৃশ্য। সদ্যোজাত শিশুকে পরিচর্যা করছেন ডাক্তার। অনেকটা উদ্ভ্রান্তের মতো সেদিকে তাকিয়ে আছেন বিশ্বসেরা অল-রাউন্ডার সাকিব আল হাসান। তার পেছনে চাদরে ঢাকা সন্তানের মা উম্মে আহমেদ শিশির। এই ছবিটি শিশিরই তুলেছেন, আজ মা দিবসে পোস্ট করার জন্য। এই বিশেষ দিনটিতে তিনি সবাইকে বোঝাতে চেয়েছেন সন্তান জন্মদানে মায়ের কি কষ্ট!\nনিজের ফেসবুক পেইজে এই ছবিটি পোস্ট করে সাকিবপত্নী লিখেছেন, ‘আমি ছবিটি তুলেছিলাম আমার দ্বিতীয় সন্তান জন্মের পরমুহূর্তে। সন্তান জন্মদানের যে কী যন্ত্রণা সেটা এখনও আমি ভুলতে পারি নি এবং আমার শিরদাঁড়ায় যেন এপিড্যুরাল অনুভব করছি। কারণ আমি নরমাল ডেলিভারি বেছে নিয়েছিলাম। আমি এই ছবিটি পোস্ট করেছি কারণ, আজ মা দিবস।’ শিশির আরও লিখেছেন, ‘একমাত্র মা জানে তার সন্তানকে পৃথিবীতে আনার জন্য লেবার রুমে কী ভয়ংকর যন্ত্রণা সহ্য করতে হয়! তাই আমি, আমার মা, আমার শ্বাশুড়ি, সদ্য মা হওয়া নারী এবং সন্তানসম্ভবা সকল নারীর প্রতি আমার শ্রদ্ধা। শুভ মা দিবস। মায়ের সঙ্গে কোনো কিছুরই তুলনা হয় না।’\nPrevious রেসিপি: চুলায় তৈরি নান রুটি\nNext যাক এতদিন পর ‘সুসংবাদটা’ দিলেন মিথিলা


‘পুলিশ পরিচয়ে যুবদল নেতা মো. আলমকে বাড়ি থেকে তুলে নিয়ে যায়’\nআপনার অবস্থান:হোমপেজ»রাজনীতি»‘পুলিশ পরিচয়ে যুবদল নেতা মো. আলমকে বাড়ি থেকে তুলে নিয়ে যায়’\nবাংলানিউজ ইউকে ডট কম । প্রকাশিত:\t ২৩ আগস্ট ২০১৭, ৬:১৫ অপরাহ্ণ\nবাংলা নিউজ ইউকে ডটকমঃ নোয়াখালীর বেগমগঞ্জ উপজেলার আলাইয়ারপুর ইউনিয়নের ধীতপুর গ্রামের কোরশপাটারী বাড়ী থেকে পুলিশ পরিচয়ে মো. আলম নামের এক যুবদল নেতাকে বাড়ি থেকে তুলে নেয়ার অভিযোগ উঠেছে। আবুল কাশেমের পুত্র আলম আলাইয়ারপুর ইউনিয়ন যুবদলের যুগ্ন আহবায়ক।\n২২ আগস্ট মঙ্গলবার সাকালে ৭-৮ জনের সাদা পোষাকধারী একদল লোক পুলিশ পরিচয়ে আলমের বাড়িতে অভিযান চালিয়ে তাকে আটক করে সাদা একটি মাইক্রবাসে তুলে নিয়ে যায়। এ সময় তারা হ্যান্ডকাপও ব্যবহার করে।\nআলমকে পুলিশ পরিচয়ে তুলে নিয়ে যাওয়ার বিষয়ে বেগমগঞ্জ মডেল থানা পুলিশ, নোয়াখালী জেলা গোয়েন্দা পুলিশ বা লক্ষীপুর ক্যাম্পের র‌্যাবের সাথে যোগাযোগ করে কোন তথ্য পাওয়া যায়নি। কোন সংস্থাই আলমকে তুলে নেয়ার বিষয় স্বীকার করেনি।\nএদিকে যুবদল নেতা আলমের পিতা আবুল কাশেম জানান, আমার পুত্র রাজনৈতিক প্রতিহিংসার শিকার হতে পারে। কারণ আলমকে তুলে নেয়ার সময় স্থানীয় আ’লীগ নেতা রহিমকে তাদের সাথে দেখা গেছে। তিনি এ ব্যাপারে প্রশাসনের হস্তক্ষেপ কামনা করেন।\nবেগমগঞ্জ মডেল থানার ওসি সাজিদুর রহমান জানান, আমরাও শুনেছি আলম নামের একজনকে কে বা কারা তুলে নিয়ে গেছে।


জুন 3, 2017 ফরেক্স ট্রেডিং করে আয় লেখক ফারিয়া মালাকার 54402 দর্শকরা\nসন্তানের মনোযোগ আকর্ষণের জন্য আমাদের সময় কি নেই: কার্টুন, ছবির বই, ভিডিও গেম, পরী গল্পের সাথে অডিও রেকর্ডিং . কিন্তু আপনার সন্তানের বিশেষ করে তার জন্য একটি পরী গল্প আবিষ্কার করার জন্য কী করা উচিত? অবশ্যই, তার প্রিয় কার্টুনটি চালু করা এবং তার ব্যবসার জন্য যেতে দেওয়া সহজ। কিন্তু সহজ সবসময় ভাল নয়। শিশুদের জন্য আমরা আমাদের মনোযোগ, আমাদের নিবিড়তা প্রয়োজন। অন্যথায়, মার্কেট ফ্যাসিলিটেশন ইনডেক্স তারা আমাদের সমাজকে কার্টুনের নায়কদের কাছে পছন্দ করতে শুরু করবে, যারা অচেনা পাঠ এবং বিক্ষিপ্ত খেলনাের জন্য দোষী হবে না।\nজানা যায়, ২০১৬ সালে ওই প্রকল্প চলাকালে ইমিগ্রেশন কাড (আই) মতো গুরুত্বপূর্ণ নথি কপি করে জাল আই কার্ড তৈরির মতো গুরুতর অপরাধ করে বাংলাদেশিদের একটি দালাল চক্র। একপর্যায়ে নজরে এলে বিষয়টি নিয়ে কাজ শুরু করে মালয় পুলিশ। কেউ কেউ ধরা পড়ছে আবার কেউ কেউ অধরাই থেকে যাচ্ছে। এটিকে আবার অনেকে দেখছেন মত প্রকাশের স্বাধীনতার ওপর হস্তক্ষেপের চেষ্টা হিসেবে।\nবিশেষ নেটওয়ার্ক সরঞ্জাম একটি কৃত্রিম microclimate এবং সীমিত এক্সেস সঙ্গে একটি বিশেষ রুম মার্কেট ফ্যাসিলিটেশন ইনডেক্স মধ্যে অবস্থিত। আউটপুট সমাবেশ তালিকা আপনার কম্পাইলার সেট করুন এবং এটি আপনার কোড হটস্পট ফাংশন জন্য কি emits কি তাকান। যে সমস্ত চতুর অভিযোজনগুলি "একটি ভাল কম্পাইলার স্বয়ংক্রিয়ভাবে আপনার জন্য করতে সক্ষম হওয়া উচিত"? সম্ভাবনা আপনার প্রকৃত কম্পাইলার তাদের কাজ করে না। আমি সত্যিকার অর্থে ডাব্লুসিএফ কোডটি জি সি সি এমিকে দেখেছি।\nআপনি আপনার প্রিয় পোষ্য কে নিয়ে ভিডিও রেকর্ড করে তাতে পোষ্যদের জন্য পন্য দ্রব্য রিভিউ করতে পারেন প্রাচীরটি মার্কেট ফ্যাসিলিটেশন ইনডেক্স যদি দেওয়ালের জালিয়াতি সমতল সমতল সমতল হয় তবে ডিভাইসটির সময় এটির সমতলতার চিঠিপত্র পরীক্ষা করা প্রয়োজন। পরীক্ষা একটি নিয়ম, একটি প্লেট এবং একটি টান কর্ড সাহায্যে সঞ্চালিত হয়।\nজনির হাতে একটা মোবাইল ও একটা বর্ণমালার বই, ‘স্যার এগুলো পেলাম।’\nমাইক্রোপ্রসেসরের মূল হলো চিপ৷ এক ইন্টিগ্রেটেড সার্কিটও বলা হয়ে থাকে৷ ছোট, পাতলা, সূ সিলিকন পাতের ওপর অসংখ্য ট্রানসিস্টরের সমন্বয়ে চিপ তৈরি হয়৷ এক ইঞ্চি বাই এক ইঞ্চি বর্গ েত্রের একটি চিপে এক কোটিরও বেশি ট্রাইসস্টর ব্যবহৃত হয়৷ একটি প্রসেসর কত দ্রুত কাজ করবে তা এই ট্রানসিস্টরের সংখ্যার ওপর নির্ভর করে৷ পেশাদার ট্রেডিং টার্মিনালে ব্যবহার করা হয় এমন একটি বৈশিষ্ট্য রয়েছে।\nজাহিদুল হাসান বলেছেন: প্রথমেই বলে রাখি, লো ভোল্টেজেও এই আইপিএস কাজ করতে সক্ষম। চার্জিং ট্রান্সফর্মারের ভ্যালু চেন্জ করে আপনি লো ভোল্টেজেও এই আই পি এস বানাতে মার্কেট ফ্যাসিলিটেশন ইনডেক্স পারবেন। সেক্ষত্রে আপনাকে ১৮ ভোল্টের ট্রান্সফর্মার ইউজ করতে হবে। বাকি সব কিছু ঠিক থাকবে। মেটাট্রেডার5এর মাধ্যমে আপনি নিম্নোক্ত কাজগুলো করতে পারবেন।\nযেহেতু আপনি দেখতে পারেন, কোন উপায়ে একটি অপ্রয়োজনীয় জিনিস বিক্রি করতে, অনেক আপনি শুধুমাত্র সময় প্রয়োজন রয়েছে। আর প্রক্রিয়ায় আপনি কিছু বিক্রি দক্ষতা নিঃসন্দেহে ভবিষ্যতে আপনার প্রয়োজন হবে পাবেন। অ্যাফিলিয়েট প্রোগ্রাম (সিপিএ), ক্রিয়ার জন্য পরিশোধের জন্য করে। আপনি আকর্ষণীয় অফার, যা সর্বাধিক সুফল বয়ে আনবে নির্বাচন করা প্রয়োজন উপার্জন করা শুরু করতে। ট্রাফিক সালিসি, CPA নেটওয়ার্ক অধিভুক্ত সম্পর্কিত বিশদ বিবরণ, আমরা একটি পৃথক প্রবন্ধে লিখেছিলেন।\nপ্লুটো আমি ঘরে। হোমিওপ্যাথি এবং বিকল্প ঔষধ। প্রভু উত্থিত হয় এবং মৃত্যু বিজয়ী হয়। পাথরের পাহাড়গুলো ছড়িয়ে গেল, আর শত্রুদের শত্রুরা ধ্বংস হয়ে মার্কেট ফ্যাসিলিটেশন ইনডেক্স গেল। মা পৃথিবী shuddered এবং শয়তান এর ক্ষমতা অদৃশ্য। কষ্টের বাইরে, আমার বাড়ির বাইরে! সুতরাং আমার শব্দ অনুযায়ী এবং ঈশ্বরের ইচ্ছা অনুযায়ী এটা হতে। আমেন।


বিশ্বসেরা বিশ্ববিদ্যালয়ের তালিকায় ঢাবি ও বুয়েট – Flush News\nবিশ্বসেরা এক হাজার বিশ্ববিদ্যালয়ের মধ্যে স্থান করে নিয়েছে ঢাকা বিশ্ববিদ্যালয় ও বাংলাদেশ প্রকৌশল বিশ্ববিদ্যালয় (বুয়েট)। যুক্তরাজ্যভিত্তিক শিক্ষা ও গবেষণা সংস্থা কোয়াককোয়ারেলি সায়মন্ডস (কিউএস) কর্তৃক প্রকাশিত তালিকায় এ দুটি বিশ্ববিদ্যালয় স্থান করে দেয়। প্রতিবছর বিশ্বের সেরা এক হাজার বিশ্ববিদ্যালয় নিয়ে তালিকা প্রকাশ করে সংস্থাটি। সংস্থাটির প্রকাশিত তালিকাকে বিশ্বের সবচেয়ে গ্রহণযোগ্য র‌্যাঙ্কিংগুলোর একটি বলে মনে করা হয়।\n‘কিউএস ওয়ার্ল্ড ইউনিভার্সিটি র‌্যাঙ্কিংস ২০২১’ শীর্ষক এই র‌্যাঙ্কিংয়ে এবারও ঢাকা বিশ্ববিদ্যালয় ও বুয়েটের অবস্থান ৮০১ থেকে ১০০০ বিশ্ববিদ্যালয়ের মধ্যে। তালিকার ৫০০-এর পরে থাকা বিশ্ববিদ্যালয়গুলোর সুনির্দিষ্ট অবস্থান প্রকাশ করা হয় না এই র‌্যাঙ্কিংয়ে। গতবারের জরিপেও একই অবস্থানে ছিল দেশের এই দুটি বিশ্ববিদ্যালয়। এ নিয়ে টানা তৃতীয়বার কিউএস র‌্যাঙ্কিংয়ে ৮০১-১০০০ তম অবস্থানে জায়গা পেল ঢাবি ও বুয়েট। এর আগে ২০১৮ সালে বাংলাদেশ থেকে শুধু ঢাকা বিশ্ববিদ্যালয় এই র‌্যাঙ্কিংয়ে স্থান পেয়েছিল। ওই বছরের তালিকায় ঢাকা বিশ্ববিদ্যালয়ের অবস্থান ছিল ৭০১-৭৫০ মধ্যে। গত দুই বছর তা পিছিয়ে ৮০১-১০০০তম অবস্থানে চলে যায় বিশ্ববিদ্যালয়টি।\nওই তালিকায় পার্শ্ববর্তী দেশ ভারতের ২১টি ও পাকিস্তানের সাতটি বিশ্ববিদ্যালয় স্থান করে নিয়েছে। সার্কভুক্ত অন্য ৫টি দেশ থেকে কোনও বিশ্ববিদ্যালয় এই তালিকায় স্থান পায়নি। এশিয়া থেকে অন্যদের মধ্যে চীনের ৫১টি, জাপানের ৪১টি, মালয়েশিয়ার ২০টি, সৌদি আরবের ১০টি, ইরানের পাঁচটি, ইসরায়েলের ছয়টি ও সিঙ্গাপুরের তিনটি বিশ্ববিদ্যালয় সেরা এক হাজার বিশ্ববিদ্যালয়ের তালিকায় জায়গা করে নিয়েছে। ইউরোপ থেকে অন্যদের মধ্যে জার্মানির ৪৫টি, ইতালির ৩৬টি, ফ্রান্সের ২৮টি, নেদারল্যান্ডসের ১৩টি ও ফিনল্যান্ডের ৯টি বিশ্ববিদ্যালয় আছে এই তালিকায়। কিউএসের এই র‌্যাঙ্কিংয়ে শীর্ষ দশে পাঁচটিসহ মোট ১৫১টি বিশ্ববিদ্যালয় রয়েছে যুক্তরাষ্ট্রের। শীর্ষ দশে চারটিসহ যুক্তরাজ্যের মোট ৮৪টি বিশ্ববিদ্যালয় রয়েছে এই তালিকায়।\nএই র‌্যাঙ্কিংয়ে ছয়টি সূচকে বিশ্ববিদ্যালয়ের সামগ্রিক মান নিরূপণ করা হয়। এগুলো হলো একাডেমিক খ্যাতি (একাডেমিক রেপুটেশন), চাকরির বাজারে সুনাম (অ্যামপ্লয়ার রেপুটেশন), শিক্ষক-শিক্ষার্থী অনুপাত (ফ্যাকাল্টি-স্টুডেন্ট রেশিও), শিক্ষকপ্রতি গবেষণা-উদ্ধৃতি (সাইটেশনস পার ফ্যাকাল্টি), আন্তর্জাতিক শিক্ষক অনুপাত (ইন্টারন্যাশনাল ফ্যাকাল্টি রেশিও) ও আন্তর্জাতিক শিক্ষার্থী অনুপাত (ইন্টারন্যাশনাল স্টুডেন্ট রেশিও)। ছয়টি সূচকের মোট স্কোর ১০০। এর মধ্যে একাডেমিক সুনামে ৪০, চাকরির বাজারে সুনামে ১০, শিক্ষক-শিক্ষার্থী অনুপাতে ২০, শিক্ষকদের গবেষণার উদ্ধৃতিতে ২০ এবং আন্তর্জাতিক শিক্ষক অনুপাত ও আন্তর্জাতিক শিক্ষার্থী অনুপাতে ৫ করে স্কোর থাকে। তালিকায় থাকলেও ঢাকা বিশ্ববিদ্যালয় ও বুয়েটের স্কোর প্রকাশ করেনি কিউএস।\nতালিকায় শূন্যতার বিষয়ে ঢাকা বিশ্ববিদ্যালয়ের ইমেরিটাস অধ্যাপক সিরাজুল ইসলাম চৌধুরী বলেন, ‘বিশ্ববিদ্যালয়ের শিক্ষকরা বর্তমানে রাজনীতির সঙ্গে সংশ্লিষ্ট। তাদের কাছে গবেষণার চাইতে পদের স্বাদটা বেশি উপভোগ্য হয়ে উঠেছে। বিশ্ববিদ্যালয়ে যখন গবেষণার চাইতে পদ গুরুত্ব হয়ে ওঠে তখন বিশ্ববিদ্যালয়ের এগিয়ে যাওয়ার সম্ভাবনা তিরোহিত হয়।’\nগবেষণা কমে যাওয়ার কারণ সম্পর্কে তিনি বলেন, ‘এখন শিক্ষকরা নিজেদের গবেষণা পড়ে না, কোন সমালোচনা করে না। এতে অন্য একজন শিক্ষক কখনো উৎসাহিত হয় না। এসবের কারণে গবেষণা হার কমে যাচ্ছে।’ এ সময় শিক্ষক নিয়োগে অস্বচ্ছতার কথাও উল্লেখ করেন তিনি।\nঢাকা বিশ্ববিদ্যালয়ের উপাচার্য অধ্যাপক ড. মো. আখতারুজ্জামান বলেন, যেসকল প্রতিষ্ঠান বিশ্ববিদ্যালয়ের র‌্যাঙ্কিংয়ে প্রকাশ করে তারা বাণিজ্যিক উদ্দেশ্যে এসব র‌্যাঙ্কিংয়ে নির্ধারণ করে। কিন্তু ঢাকা বিশ্ববিদ্যালয় বাণিজ্যিক র‌্যাঙ্কিংয়ে বিশ্বাস করে না। তিনি দাবি করেন, ঢাকা বিশ্ববিদ্যালয় আগের চাইতে ভালো করছে। বিশ্ববিদ্যালয়ের শিক্ষকগণ গবেষণার প্রতি আগের চাইতে বেশি আগ্রহী হয়ে উঠেছে। তিনি বলেন, আমাদের শিক্ষকরা এখন বিশ্বের সেরা-সেরা বিশ্ববিদ্যালয় থেকে উচ্চতর ডিগ্রি আনছেন। সেজন্য টিচিং কোয়ালিটি নিম্নগামী হবার বিষয়টির সঙ্গে একমত হবার কারণ নেই।\nTags: বাংলাদেশ প্রকৌশল বিশ্ববিদ্যালয়


রাবি শেখ রাসেল স্কুলে বার্ষিক ক্রীড়া প্রতিযোগিতা - Banglarjamin24.com রাবি শেখ রাসেল স্কুলে বার্ষিক ক্রীড়া প্রতিযোগিতা - Banglarjamin24.com\nরবিবার, ২৩ ফেব্রুয়ারী ২০২০, ০৪:৪৬ পূর্বাহ্ন\nবাংলাদেশ, রাজশাহী, রাজশাহী বিভাগ, শিক্ষাঙ্গন\nরাবি শেখ রাসেল স্কুলে বার্ষিক ক্রীড়া প্রতিযোগিতা\nআবু সাঈদ সজল,রাবি প্রতিনিধি: রাজশাহী বিশ্ববিদ্যালয় (রাবি) শেখ রাসেল মডেল স্কুলের বার্ষিক ক্রীড়া প্রতিযোগিতা অনুষ্ঠিত হয়েছে। সোমবার সকাল ৯টায় স্কুল মাঠে বেলুন-ফেস্টুন ও পতাকা উড়িয়ে প্রতিযোগিতার উদ্বোধন করেন বিশ্ববিদ্যালয়ের উপ-উপাচার্য অধ্যাপক ড. আনন্দ কুমার সাহা ও উপ-উপাচার্য অধ্যাপক ড. চৌধুরী মো. জাকারিয়া।\nদিনব্যাপী এই ক্রীড়া প্রতিযোগিতায় ২৫টি ইভেন্টে শতাধিক শিক্ষার্থী অংশ নেয়। অনুষ্ঠানে ডিসপ্লেও প্রদর্শন করা হয়।\nস্কুলের সহকারী শিক্ষক দেবশ্রী মন্ডল ও রুম্মান বেগমের দ্বৈত সঞ্চালনায় ও ভারপ্রাপ্ত অধ্যক্ষ লিসাইয়া মেহ্জাবীনের সভাপতিত্বে অনুষ্ঠানে বিশেষ অতিথি ছিলেন শিক্ষা ও গবেষণা ইনস্টিটিউটের পরিচালক প্রফেসর মো. আবুল হাসান চৌধুরী। অন্যদের মধ্য বিজনেস স্টাডিজ অনুষদের অধিকর্তা প্রফেসর মো. হুমায়ুন কবীরসহ শিক্ষার্থীদের অভিভাকরা উপস্থিত ছিলেন।\nপ্রতিযোগিদের হাতে উপ-উপাচার্যদ্বয়ের পুরস্কার তুলে দেয়ার মাধ্যমে অনুষ্ঠানটি শেষে হয়।


প্রশ্ন. চাঁদপুর জেলার নদ- নদী কী কী?\nপ্রশ্ন. বিশ্ব কণ্ঠ দিবস কবে?\nপ্রশ্ন. ফ্লেক্সিলোডের ব্যবসা করতে কি করতে হবে?\nপ্রশ্ন. বাংলাদেশের জাতীয় বৃক্ষ কী ?


আযান দেওয়ার ফজিলত সম্পর্কে জানতে চাই ? - Ask Answers\n5 মার্চ "ফতোয়া" বিভাগে জিজ্ঞাসা করেছেন ফারাবি সিনিয়র অভিজ্ঞ সদস্য\n8 মার্চ উত্তর প্রদান করেছেন ওয়াহিদ অভিজ্ঞ সদস্য\n৪. মুওয়ায্যিনের আযান ধ্বনির শেষ সীমা পর্যন্ত সজীব ও নির্জীব সকল বস্ত্ত তার জন্য ক্ষমা প্রার্থনা করে ও সাক্ষ্য প্রদান করে। ঐ আযান শুনে যে ব্যক্তি ছালাতে যোগ দিবে, সে ২৫ ছালাতের সমপরিমাণ নেকী পাবে। মুওয়ায্যিনও উক্ত মুছল্লীর সমপরিমাণ নেকী পাবে এবং তার দুই আযানের মধ্যবর্তী সকল (ছগীরা) গুনাহ মাফ করা হবে’। [নাসাঈ, আহমাদ, মিশকাত হা/৬৬৭।]\n20 জুন "ফতোয়া" বিভাগে জিজ্ঞাসা করেছেন Aman অভিজ্ঞ সদস্য\n2 সেপ্টেম্বর "খাদ্য ও পুষ্টি" বিভাগে জিজ্ঞাসা করেছেন Mohammad Sayem অভিজ্ঞ সদস্য\nগায়েবানা জানাজা সম্পর্কে জানতে চাই? (দলিল সহ)?\n2 সেপ্টেম্বর "কুরআন ও হাদিস" বিভাগে জিজ্ঞাসা করেছেন Mohammad Sayem অভিজ্ঞ সদস্য\n20 নভেম্বর, 2019 "ডিপ্লোমা" বিভাগে জিজ্ঞাসা করেছেন Aman অভিজ্ঞ সদস্য\n9,021 টি উত্তর\nকুরআন ও হাদিস (378)\nইসলামের ইতিহাস (98)\nআজকে ভিজিট : 6077\nসর্বমোট ভিজিট : 1882980\n171 টি উত্তর


স্পোর্টস রিপোর্টার ॥ ইন্ডিয়ান প্রিমিয়ার লীগের (আইপিএল) ফিরতি ম্যাচে আজ মুখোমুখি হচ্ছে সানরাইজার্স হায়দরাবাদ ও কিংস ইলেভেন পাঞ্জাব। ১১ খেলায় ৬ জয়ে ১২ পয়েন্ট নিয়ে চতুর্থ স্থানে হায়দরাবাদ। এ পর্যায়ে শেষ চারের রেসে ভালমতোই টিকে আছে ডেভিন ওয়ার্নারের নেতৃত্বাধীন সানরাইজার্স। অন্যদিকে ৩ ম্যাচ বাকি থাকতেই টুর্নামেন্ট কার্যত শেষ পাঞ্জাবের! আট দলের আসরে ১১ খেলায় ২ জয়ের বিপরীতে ৯ হারে পয়েন্ট টেবিলের তলানিতে বলিউড কুইন প্রীতি জিনতার মালিকানাধীন এ ফ্র্যাঞ্জাইজি। তার ওপর লীগ পর্বের প্রথম দেখায় হায়দরাবাদের কাছে বড় ব্যবধানে হারে তারা। ২৭ এপ্রিলের সেই ম্যাচে অধিনায়ক ওয়ার্নার (৪১ বলে ৫৮) আশিষ রেড্ডির (৮ বলে ২২*) ঝড়ো ব্যাটিংয়ে ভর করে নির্ধারিত ২০ ওভারে ১৫০ রানের সম্মানজনক স্কোর গড়ে হায়দরাবাদ। কিন্তু দুরন্ত নৈপুণ্যে বোলাররা ওই সংগ্রহকেই যথেষ্ট বানিয়ে ফেলেন। যেখানে সামনে থেকে নেতৃত্ব দেন ট্রেন্ট বোল্ট। ১৯ রানের বিনিময়ে ৩ উইকেট নিয়ে ম্যাচসেরা হন কিউই তারকা। লোকাল হিরো ভুবনেশ্বর কুমার ২ উইকেট নিয়ে রাখেন গুরুত্বপূর্ণ অবদান। ৯ উইকেটে ১৩০Ñ এ থেমে যাওয়া পাঞ্জাবের হয়ে সর্বোচ্চ ৪২ রান আসে ঋদ্ধিমান সাহার ব্যাট থেকে। প্রথম দেখা, পয়েন্ট টেবিলে অবস্থানের মতো নিজেদের শেষ ম্যাচের চিত্রও একই রকম! শনিবার দিল্লী ডেয়ারডেভিলসের বিপক্ষে ৬ রানের চমৎকার জয়ে আজও উজ্জীবিত ওয়ার্নারের দল। একই দিনে হাড্ডাহাড্ডি লড়াইয়ের পর ১ বল বাকি থাকতে কলকাতা নাইটরাইডার্সের কাছে ১ রানে হারে পাঞ্জাব। হারা ম্যাচ থেকে উদ্দীপনা পেতে পারে বেইলির দল। ইডেন গার্ডেন্সে পাঞ্জাবকে ১৮৩ রানের চ্যালেঞ্জিং স্কোর এনে দেয়ার রূপকার গ্লেন ম্যাক্সওয়েল। ইনজুরি থেকে ফেরা অসি পাওয়ার হিটার ২২ বলে ৪ চার ও ৩ ছক্কায় করেন ৪৩ রান। ১১ বলে ২৭ রানে অপরাজিত থাকেন ডেভিন মিলার।\nজবাবে ৮৩ রানে চতুর্থ উইকেট পড়ে যাওয়া সত্ত্বেও কলকাতাকে নাটকীয় জয় এনে দেন আন্দ্রে রাসেল। ২১ বলে ৫ চার ও ৪ ছক্কায় ৫১ রানের দুরন্ত ইনিংস খেলেন ওয়েস্ট ইন্ডিজ অলরাউন্ডার। টাইগার হিরো শাকিব আল হাসানের অনুপস্থিতিতে কলকাতার সাফল্যে গুরুত্বপূর্ণ অবদান তার। শাসরুদ্ধকর জয়ে চেন্নাই সুপার কিংসকে পেছনে ফেলে পয়েন্ট টেবিলের শীর্ষে উঠে যায় কলকাতা। হারলেও ডিফেন্ডিং চ্যাম্পিয়নদের সঙ্গে সমানে পাল্লা দেয়ায় বেইলিদের আজ আত্মবিশ্বাস যোগাবে। তবে তৃতীয় জয় দেখাটা সহজ হবে না।


সূর্যের সীমানা পেরিয়ে ছুটছে ভয়েজার! - The Dhaka Times\nOn Jul 9, 2013 Last updated Jul 9, 2013\nদি ঢাকা টাইমস্ ডেস্ক ॥ মহাবিশ্বের নানা রহস্য ক্রমেই বেরিয়ে আসছে বিজ্ঞানীদের গবেষণায়। এমনই একটি মহাকাশযান ভয়েজার-১ ছুটে চলেছে তার নির্ধারিত গন্তব্যের দিকে। তবে সূর্যের সীমানা পেরিয়ে। যা ইতিপূর্বে কখনও ঘটেনি!\nসংবাদ মাধ্যম বলছে, সৌরজগতের সীমানা পেরিয়ে নক্ষত্রের এক অচেনা জগতে প্রবেশ করেছে ভয়েজার-১। এই প্রথম মানবসৃষ্ট কোনো বস্তু সূর্যের সীমানা পেরিয়ে গেল। মহাবিশ্বের রহস্য উদ্ঘাটনে ১৯৭৭ সালে উৎক্ষেপণ করা নাসার এ মহাকাশযানটি বিজ্ঞানীদের সামনে এক নতুন দুয়ার উন্মোচন করতে যাচ্ছে। নাসার বিজ্ঞানীরা জানান, সূর্যের বন্ধন কাটিয়ে মহাকাশযানটি মহাশূন্যের এমন জায়গায় পৌঁছেছে, যা অন্য কোনো সৌরজগতের অধীন। এ মুহূর্তে পৃথিবী থেকে ভয়েজার রয়েছে সাড়ে ১১শ’ কোটি মাইল দূরে। সেখান থেকে পাঠানো তথ্য পৃথিবীতে আসতে সময় লাগছে ১৭ ঘণ্টা।\nবিজ্ঞানীরা বলছেন, ভয়েজার-১-এর পাঠানো তথ্য-উপাত্তের ভিত্তিতে বোঝা যাচ্ছে, মহাকাশযানটি এখন নতুন চৌম্বকীয় মহাসড়কে প্রবেশ করেছে; যাকে অন্য আরেক সৌর ব্যবস্থাপনার প্রবেশদ্বার হিসেবে চিহ্নিত করা হয়েছে।\nবিজ্ঞানীরা মনে করছেন, নতুন নক্ষত্রের প্রভাব বলয়ের বাইরে যেতে নভোযানটির আরও দু’বছর লাগবে।\nনাসার বিজ্ঞানীদের কাছে ভয়েজার-১ সিগন্যাল পাঠাতে পারবে ২০২০ সাল পর্যন্ত। এরপর জ্বালানি সংকটের কারণে স্তব্ধ হয়ে যাবে ভয়েজারের তথ্য প্রেরণ। তবে তথ্য পাঠানো বন্ধ হলেও এটি ৪০ হাজার বছর ধরে তার যাত্রা অব্যাহত রাখতে পারবে। জিনিউজ অনলাইন।\nছুটছে ভয়েজারসীমানা পেরিয়েসূর্য


JagrotaBangla | ২০ কোটি রুপি কর ফাঁকি দিয়েছেন সোনু সুদ!\n2021 18 Saturday914 58\nবলিউডের জনপ্রিয় তারকা সোনু সুদকে এখন ভারতের জাতীয় আইকন হিসেবে বিবেচনা করা হয়। করোনা দুর্যোগে তিনি সত্যিকারের হিরো হয়ে মানুষের পাশে দাঁড়িয়েছেন, সহযোগিতা করেছেন। এর সুবাদে ভারতজুড়ে তার জনপ্রিয়তা বেড়েছে বহুগুণ।\nঅথচ সেই সোনু সুদের বিরুদ্ধেই উঠল কর ফাঁকির অভিযোগ! ২০ কোটি রুপি কর ফাঁকি দিয়েছেন তিনি। এমনটাই দাবি করেছে ভারতের আয়কর দপ্তর। গত মঙ্গলবার থেকে সোনুর বাড়ি ও অফিসে একাধিকবার তল্লাশি চালিয়েছেন আয়করের কর্তারা। এরপরই এমন তথ্য প্রকাশ্যে এসেছে।\nগত ১৪ সেপ্টেম্বর দিল্লি সরকারের পক্ষ থেকে সোনু সুদকে বিদ্যালয়ের শিক্ষার্থীদের মেন্টরশিপ প্রোগ্রামের ব্র্যান্ড অ্যাম্বাসেডর হিসেবে নিযুক্ত করা হয়। এরপরই সোনুর অফিসে হানা দেন আয়কর কর্তারা।\nবুধবার সোনুর অফিস-সহ মোট ৬টি জায়গায় তল্লাশি চালায় আয়কর দপ্তর। এরপর বৃহস্পতিবার সকালে অভিনেতার মুম্বাইয়ের বাড়িতে তল্লাশি চালান অফিসাররা। শুক্রবার তার বিরুদ্ধে ২০ কোটি রুপি কর ফাঁকি দেওয়ার অভিযোগ আনা হয়।\nআয়কর দপ্তরের দাবি, বিদেশ থেকে ২ দশমিক ১ কোটি রুপির অর্থ সাহায্য গ্রহণ করেছে সোনু সুদের স্বেচ্ছাসেবী সংস্থা। এতে বিদেশি অনুদান সংক্রান্ত আইন লঙ্ঘন করেছেন অভিনেতা। এসব অভিযোগ প্রকাশ্যে আসার পর সোনুর ভক্তরা উৎকণ্ঠায় রয়েছেন।\nকয়েকদিন আগে খবর ছড়ায়, ভারতের আমআদমি পার্টিতে যোগ দিচ্ছেন সোনু সুদ। যদিও তিনি নিজে এ বিষয়ে কিছু বলেননি। তবে অনেকের ধারণা, এই দলে যোগ দেয়ার কারণেই তার বিরুদ্ধে ষড়যন্ত্র শুরু হয়েছে।


মাদক কারবারিদের ধরতে বাহিনীগুলো কাজ করছে : সুদীপ্ত রায়\nচাঁদপুরের জেলা প্রশাসক অঞ্জনা খান মজলিশ বলেছেন, মা ইলিশ রক্ষা এবং মাদক একটি জাতীয় ইস্যু। এ দুটোর জন্যই সবাইকে যার যার অবস্থান থেকে কাজ করতে হবে। আইনশৃঙ্খলা বাহিনী কাজ করবে অন্যরা করবে না এটা হবে না। যেহেতু মাদক নিয়ে মাননীয় প্রধানমন্ত্রী জিরো টলারেন্স চেয়েছেন। সুতরাং আমরা সেটাই করতে চাই। কেউ মাদক নিয়ে কাজ করবে, আবার কেউ মাদকের পক্ষে সায় দিয়ে মানববন্ধন করবে। সেটা বরদাস্ত করা হবে না। সামনের প্রজন্মকে আমরা কি উপহার দেব। আমাদের তরুণ-তরুণীরা মাদকে আসক্ত হয় মেধাশূন্য হয়ে পড়ছে। এই ভয়ানক অবস্থা থেকে রেহাই পেতে সবারই আন্তরিক হতে হবে।\nজেলা প্রশাসক বলেন, ইলিশ জাতীয় সম্পদ। এ সম্পদ রক্ষায় আমাদের সবারই কাজ করতে হবে। ৭০ কিলোমিটার নদী। ষাটনল থেকে চর ভৈরবী পর্যন্ত নদীতে সারাদিন ইউএনও থাকলে মানুষের অন্যান্য সেবা কে দেবে? প্রশাসনের সঙ্গে জনপ্রতিনিধিরাও একাজে সচেষ্ট থাকতে হবে। বিশেষ করে যারা নদী এলাকার পাশে, সে সকল জনপ্রতিনিধি এ বিষয়ে আন্তরিক হবার আহ্বান জানান তিনি।\nতিনি বলেন নারী নির্যাতন, অন্যায়,অত্যাচার, কিশোর গ্যাং রোধে সকলের যৌথ সহযোগিতা করতে হবে। স্থানীয় সরকার ব্যবস্থাকে বেশি শক্তিশালী ও কার্যকর করার জন্য সরকার তাদের ক্ষমতা দিয়েছেন। জনপ্রতিনিধিরা যদি সঠিক ভাবে এই ক্ষমতা প্রয়োগ বা বাস্তবায়ন করে সমাজে ভারসাম্য মূলক পরিবেশ তৈরি হবে। গ্রামে গ্রামীন আদালত আছে, সেখানে সামাজিক বিচার আচারগুলো সম্পাদন হতে পারে।\nতিনি বলেন, হিন্দু ধর্মীলম্বীদের আসন্ন শারদীয় দুর্গা উৎসব নিরাপদ রাখতে চাঁদপুরে জেলা পুলিশের ব্যাপক প্রস্তুতি রয়েছে। আমরা নিরাপত্তা নিশ্চিত করতে কয়েক ভাগে কাজ করবো। সভায় রাস্তা ঘাটের অসহনীয় যানজট, লঞ্চঘাটে সিএনজি, অটোবাইকের চালকদের দৌরাত্ম্য, মাদক বা অন্য কোন বিষয়ে অপরাধী ধরলে রাজনৈতিক হস্তক্ষেপসহ বিভিন্ন দিক নিয়ে বক্তারা আলোচনা করেন।\nবীর মুক্তিযোদ্ধা জেলা আওয়ামী লীগের সাধারণ সম্পাদক আবু নঈম দুলাল পাটওয়ারী বলেন, যদি মাদকের সাথে জড়িত অপরাধী আমাদের দলের কেউ তাহলে নির্বাচনে নমিনেশন পাবেন না। তিনি বলেন, আমাদের দলের কেউ যদি মাদক সেবি বা এর ব্যবসায়ীকে ছাড়িয়ে নিতে চেষ্টা করে, তাহলে তাদের বিরুদ্ধে ব্যবস্থা নিন। তাদের নামগুলো আমাদের কাছে প্রকাশ করুন। তিনি বলেন, সিন্ডিকেটের মাধ্যমে এখন অপরাধ সংঘটিত হয়। আপনারা আইনশৃঙ্খলা বাহিনী এসব সিন্ডিকেটকে টার্গেট করুন। সরকার বা আমাদের দল বা আমাদের মাননীয় প্রধানমন্ত্রীও চান এরা বিনাশ হোক।\nসভায় অতিরিক্ত জেলা ম্যাজিট্রেট মোহাম্মদ নাছির উদ্দিন সরোয়ারের সঞ্চলনায় বক্তব্য রাখেন চাঁদপুর থেকে পদোন্নতি জনিত বিদায়ী সিভিল সার্জন ডাঃ মোঃ সাখাওয়াত উল্লাহ, জেলা আওয়ামী লীগের সাধারণ সম্পাদক সম্পাদক আবু নইম পাটওয়ারী দুলাল, জেলা নৌ-পুলিশের অতিরিক্ত পুলিশ সুপার মোঃ বেলায়েত হোসেন, স্বাধীনতা পদক প্রাপ্ত নারী মুক্তিযোদ্ধা ডাঃ সৈয়দা বদরুন নাহার চৌধুরী, চাঁদপুর প্রেসক্লাবের সভাপতি ইকবাল হোসেন পাটোয়ারী, ফরিদগঞ্জ পৌর সভার মেয়র বীর মুক্তিযোদ্ধা আবুল খায়ের পাটওয়ারী, হাজীগঞ্জ উপজেলা পরিষদ চেয়ারম্যান গাজী মোহাম্মদ মাইনুদ্দিন, জেলা মাদকদ্রব্য নিয়ন্ত্রণ অধিদপ্তরের এ কে এম দিদারুল আলম প্রমুখ।\nসভায় উপস্থিত ছিলেন, হাজীগঞ্জ পৌরসভার মেয়র আ.স.ম. মাহাবুবুল আলম লিপন, হাজীগঞ্জ উপজেলা নির্বাহী কর্মকতা মোমেনা খাতুন, ফরিদগঞ্জ উপজেলা নির্বাহী কর্মকর্তা শিউলী হরি, সদর উপজেলা নির্বাহী কর্মকর্তা শাহনাজ, জেলা সমাজ সেবা কর্মকর্তা রজত শুভ্র সরকার, ইসলামিক ফাউন্ডেশনের উপ-পরিচালক মোহাম্মদ খলিলুর রহমান সহ বিভিন্ন দপ্তরের কর্মকর্তাগণ।


ফ্রি-ফায়ার গেমসে আসক্ত শিক্ষার্থীরা! ফ্রি-ফায়ার গেমসে আসক্ত শিক্ষার্থীরা! – দৈনিক আজকের জনগণ\nএখন সময় সন্ধ্যা ৬:২৫ আজ সোমবার, ১২ই আশ্বিন, ১৪২৮ বঙ্গাব্দ, ২৭শে সেপ্টেম্বর, ২০২১ খ্রিস্টাব্দ, ১৯শে সফর, ১৪৪৩ হিজরি\nফ্রি-ফায়ার গেমসে আসক্ত শিক্ষার্থীরা!\nআবু তারেক বাঁধন,পীরগঞ্জ ঠাকুরগাঁও প্রতিনিধি:\nকরোনা ভাইরাস সংক্রমণের কারণে দীর্ঘদিন ধরে স্কুল-কলেজ বন্ধ রয়েছে। ফলে বেশির ভাগ সময় শিক্ষার্থীরা ফেসবুকে শেয়ারের মাধ্যমে বিভিন্ন ধরনের গেমস খেলে সময় কাটাচ্ছেন। সরজমিনে গিয়ে জানা গেছে, অনলাইনে স্কুল কলেজের ভিডিও ক্লাস করার প্রয়োজনে অভিভাবকরা কিনে দিয়েছে টার্চ ফোন। শিক্ষার্থীরা ক্লাসের চেয়ে সময় দিচ্ছে মোবাইল ফোনে ভিডিও গেমসে। অভিভাবকরা বলছেন, ভিডিও গেমসে আসক্ত ছেলে-মেয়েদের ভবিষ্যৎ কী হবে?।\nপীরগঞ্জ উপজেলার একাধিক সচেতন ব্যক্তি জানান, উঠতি বয়সী শিক্ষার্থী ও তরুণ-তরুণিরা নেশার মতো মোবাইল গেমসের আসক্ত হয়ে পড়ছে। যে সময় তাদের ব্যস্ত থাকার কথা পড়ালেখা ও খেলার মাঠে ক্রীড়া চর্চার মধ্যে সেখানে তারা মোবাইল গেমসে আসক্ত হচ্ছে। ফ্রি-ফায়ার গেমসে অনুরাগী মুরসাল্লিন ও পারভেজ হাসান জানান, বন্ধুদের দেখাদেখি খেলতে গিয়ে সে নিজেই গেমসে আসক্ত হয়ে গেছে। এখন খেলা ছেড়ে দেওয়া তার কাছে অসম্ভব বলে মনে হয়।\nপীরগঞ্জ সরকারি কলেজের শিক্ষার্থী মেহেদী হাসান জানায়, ফ্রি-ফায়ার গেমস তার নেশার মতো। মাঝে মধ্যে নেট সমস্যায় এ গেমস খেলতে না পারলে মুঠোফোন ভেঙে ফেলার ইচ্ছা জাগে তার ।\nএকজন শিক্ষার্থীর অভিভাবক হবিবর রহমান বলেন, ছেলে এখন বড় হচ্ছে মাইরও দেওয়া যায়না রাগও করা যায়না যে যুগ এসেছে কি করবো আপনারাই বলেন, এই গেমস গুলো বাংলাদেশ থেকে নিষিদ্ধ ঘোষণা করা হোক। পড়াশোনা তেমন না থাকায় গেমসে সারাক্ষণ পাড়ার ছেলেরা ব্যস্ত থাকে।\nপীরগঞ্জ উপজেলার সাংস্কৃতিক ব্যাক্তিত্ব ও সৈয়দপুর সরকারি কলেজের সহকারী অধ্যাপক আসাদুজ্জামান বলেন, যে গেমসে শিক্ষার্থীরা নেশার মতো আসক্ত হচ্ছে এই গেমস গুলা বন্ধ করে দেওয়া উচিত। দীর্ঘদিন স্কুল কলেজ বন্ধ থাকায় গেমসে আসক্ত হচ্ছে শিক্ষার্থীরা। অভিবাবকদের এই বিষয়ে ভুমিকা রাখতে এগিয়ে আসার আহ্বান জানান তিনি স্থানীয় সাংবাদিক ও মানবাধিকারকর্মীরা বলছেন, অনলাইন গেমস ও শিক্ষা নিয়ে ভাবার সময় এসেছে। বর্তমান করোনার সময় স্কুল, কলেজ ও বিশ্ববিদ্যালয় বন্ধ থাকায় ছাত্রছাত্রীরা অনলাইন ও মোবাইল গেমস নিয়ে মেতে উঠছে প্রতিনিয়ত। ছাত্রছাত্রীরা তাদের পড়াশোনার সময়টা এখন বিভিন্ন গেমসের পেছনে ব্যয় করেন, নষ্ট হচ্ছে মূল্যবান সময়।\nস্থানীয় সাংবাদিক ও মানবাধিকারকর্মীরা বলছেন, অনলাইন গেমস ও শিক্ষা নিয়ে ভাবার সময় এসেছে। বর্তমান করোনার সময় স্কুল, কলেজ ও বিশ্ববিদ্যালয় বন্ধ থাকায় ছাত্রছাত্রীরা অনলাইন ও মোবাইল গেমস নিয়ে মেতে উঠছে প্রতিনিয়ত। ছাত্রছাত্রীরা তাদের পড়াশোনার সময়টা এখন বিভিন্ন গেমসের পেছনে ব্যয় করেন, নষ্ট হচ্ছে মূল্যবান সময়।\nএ বিষয়ে বাংলাদেশ কারিগরি প্রশিক্ষন একাডেমি (কেএপি) পীরগঞ্জের পরিচালক নুরুন নবী (রানা) বলেন, অল্প বয়সের ছেলে মেয়েদের হাতে মোবাইল ফোন চলে আসার কারণে তারা তাদের ইচ্ছামতো এসব ইলেকট্রনিক ডিভাইস ব্যবহার করছে। অনেকেই আবার সারা রাত জেগে গেমসের পেছনে সময় ব্যয় করে। সাম্প্রতিক কালে ছেলেমেয়েদের নজর কাড়ছে ‘ফ্রি ফায়ার’ নামের গেমসটি। এই গেমটি এখন প্রায় মাদকদ্রব্যের মতো ছড়িয়ে পড়েছে দেশের আনাচে-কানাচে।\nপীরগঞ্জ সরকারি কলেজ জাতীয় ছাত্র সমাজের সভাপতি ও ছাত্র নেতা সবুজ আলী বলেন, বর্তমানে এই ফ্রি-ফায়ার গেমসে শিক্ষার্থীরা সারাক্ষণ ব্যস্ত থাকে। শিক্ষর্থীদের জন এটা মারাত্মক ক্ষতি করছে। তবে পরিবারের অভিভাবকদের উচিত এ গেমস থেকে শিক্ষার্থীদের দূরে রাখা। আর যারা এ গেম খেলছে, তারা অনেকেই অনেক সময় মানসিক ভারসাম্য হারিয়ে ফেলা মানুষদের মতো আচরণ করে হঠাৎ করে পাগলের মতো চিৎকার করে উঠে খেলায় ব্যস্ত থাকা মুহূর্তে । কখনো কখনো এমবি শেষ হয়ে গেলে গেম খেলতে না-পারলে তারা পরিবারের সাথেও দুর্ব্যহার করছে । এ গেমে আসক্তদের প্রতিটি পরিবার এ মুহূর্তে অনেক আতঙ্কে বসবাস করছে বলে মনে করছেন তিনি। সম্পতি অনেকেই এই গেমসের সুত্র ধরে ছোট খাটো মারামারির ঘটনার সাথে জড়িয়ে পড়ছে যা একদিন তাদের পরিবারের উপর কাল হয়ে দাড়াবে ।


হেফাজতকে আমি সাম্প্রতিককালের একটা প্রভাবশালী চেতনা হিসেবে দেখি। এর আবেদন এখনো যথেষ্ট শক্তিশালী। ইসলামবিদ্বেষী জালিম সেকুলার দুষ্টচক্রের বিপরীতে গড়ে ওঠা ঈমান-আকিদায় বলীয়ান পাল্টা প্রতিবাদী গণশক্তির নামই তো হেফাজতে ইসলাম।\nহেফাজত বৃহত্তরভাবে সামাজিক ও রাজনৈতিক ভূমিকায় গণমানুষের অধিকার আদায়ের লড়াইকে প্রেরণা দেয়। ‘নারায়ে তাকবীর, আল্লাহু আকবার’ উচ্চারণ করে জুলুম, ফ্যাসিবাদ ও আধিপত্যবাদের বিরুদ্ধে গণমানুষকে জাগ্রত করে।\nতবে ক্ষমতাকেন্দ্রিক ও নির্বাচনমুখী রাজনীতির প্রশ্নে অরাজনৈতিক অবস্থান ধরে রাখতে হেফাজত সবসময়ই প্রতিশ্রুতিবদ্ধ। তাই, হেফাজত কোন্ অর্থে নিজেকে ‘অরাজনৈতিক’ বলে, সেটা বোঝা জরুরি। কেবলমাত্র রাষ্ট্রক্ষমতা ও নির্বাচন প্রশ্নেই হেফাজত অরাজনৈতিক থাকতে চায়। হেফাজত এই জায়গা থেকেই নিজেকে অরাজনৈতিক সংগঠন হিসেবে দাবি করে।\nবাংলাদেশের রাজনীতিতে হেফাজতে ইসলাম এখন অত্যন্ত গুরুত্বপূর্ণ ফ্যাক্টর। হেফাজতকে এড়িয়ে যাওয়া মানে ইসলাম-প্রশ্নকে এড়িয়ে যাওয়া। তাই, প্রগতিশীল সেকুলার বাম ডান ও জাতীয়তাবাদী কোনো পক্ষই আজ আর হেফাজতের প্রভাববলয় থেকে মুক্ত নয়। হিম্মত থাকলে হয় এই প্রভাববলয় ছিন্ন করে বেরোতে হবে, আর সেই হেডম না থাকলে হেফাজতকে সালাম ঠুকে চলতে হবে। হুঁশিয়ার কিন্তু!\nএছাড়া হেফাজতের মধ্যে একটা আইকোনোক্লাস্টিক ভূমিকা সুস্পষ্ট। যেমন, বিকৃতায়নের মাধ্যমে সেকুলারিজমের ধুয়া তুলে মুক্তিযুদ্ধের চেতনাকে ইসলামের বিরুদ্ধে দাঁড় করানোর প্রচলিত প্রগতিশীল ও সেকুলার তরিকাকে হেফাজত শুধু প্রশ্নবিদ্ধই করেনি, বরং সেটাকে জনগণের কাছে খেলো করে দিয়েছে। দাঁড়ি-টুপি পরলেই রাজাকার কিংবা মুক্তমনা ও মতপ্রকাশের স্বাধীনতার নামে ধর্ম ও রাসূলের অবমাননা করার প্রবণতা, কিংবা সেকুলারিজমের ছদ্মবেশে ইসলামের বিরুদ্ধে ঘৃণা ছড়ানোর প্রচলিত মত ও তরিকাকে হেফাজত এক্কেবারে পঁচিয়ে দিয়েছে। ইসলামের বিরুদ্ধে সেকুলার শিবসেনাদের প্রত্যেকটি ভণ্ডামিমূলক তৎপরতাকে হেফাজত আজ কোণঠাসা করে ফেলেছে।\nহেফাজতে ইসলাম একটা দল কিংবা একটা সংগঠন মাত্র, এভাবে আমি হেফাজতকে বিবেচনা করিনা। কারণ দল বা সংগঠন হিসেবে হেফাজতে ইসলাম আজ আছে ঠিক, কিন্তু কাল বা পরশু না-ও টিকে থাকতে পারে। কিন্তু ঈমান-আকিদা ও জালিমের বিরুদ্ধে মজলুমের লড়াইয়ের চেতনা হিসেবে হেফাজতকে প্রতিষ্ঠা করা জরুরি।\nযদিও হেফাজত ইতোমধ্যেই আইকোনোক্লাজমে পরিণত হয়েছে (ICONOCLASM)। কিংবা এই চেতনার একটা ব্রান্ড নেইমে পরিণত হয়েছে। দেশের বিশালসংখ্যক ধর্মপ্রাণ তৌহিদি জনগোষ্ঠী এই ব্রান্ড নেইমকে ধারণ করে।\nতেঁতুল তত্ত্ব থেকে মোবাইলিজম!! মারহাবা!\nআচ্ছা, মুক্তিযুদ্ধের চেতনা কি কোনো দলের একক সম্পত্তি? কিংবা কোনো একটি বিশেষ দল যদি মুক্তিযুদ্ধের চেতনার একমালিকানা দাবি করে, সেটা কি গ্রহণযোগ্য হয়ে যাবে? যাবে না। হেফাজতের চেতনাও তদ্রুপ। এটা সামগ্রিকভাবে একটা জাতীয় চেতনার নাম। ভিন্ন দল বা সংগঠনও পারে এই নামের চেতনা নিয়ে জেগে উঠতে, লড়তে।\nতাই, হেফাজতের চেতনা কোনো দলের একক সম্পত্তি নয়। শাপলা চত্বরের রক্তমাখা ইতিহাস শুধুমাত্র একটি দলের ওপর ভর করেই প্রতিষ্ঠা পেয়েছে এমন নয়, বরং এই ইতিহাস সৃষ্টির মূল কারিগর দেশের বৃহৎ আপামর তৌহিদি জনতা। দলীয় সাফল্য ও ব্যর্থতা ছাপিয়ে তারাই মূল কুশীলব। তারাই রাজপথে শাহাদতি রক্তের কালি দিয়ে ঈমানের ইতিহাস রচনা করেছেন।\nসুতরাং, তাদের রক্তের সাথে বেঈমানি করার পরিণামও ভয়াবহ হবে। ইতিহাস নিশ্চয়ই সেটার বিচার করবে। তৌহিদি জনতা যেদিন বিচারকের ভূমিকায় অবতীর্ণ হওয়ার সুযোগ পাবে, সেদিন বেঈমান ও বিশ্বাসঘাতকদের রেহাই নেই।\nনারায়ণগঞ্জ হেফাজত আমিরসহ ৬২ নেতা-কর্মীর বিরুদ্ধে গ্রেফতারি পরোয়ানা


জিপিএ-৪ প্রবর্তন নিয়ে যা বললেন শিক্ষামন্ত্রী (ভিডিও) - কলেজ - দৈনিকশিক্ষা\nজিপিএ-৪ প্রবর্তন নিয়ে যা বললেন শিক্ষামন্ত্রী (ভিডিও)\nপাবলিক পরীক্ষার ফলাফল জিপিএ-৫ এর পরিবর্তে জিপিএ-৪ প্রবর্তনের লক্ষ্যে কাজ শুরু করেছে শিক্ষা মন্ত্রণালয়। জিপিএ-৪ প্রবর্তনে আজ রোববার (৮ সেপ্টেম্বর) এক কর্মশালার আয়োজন করা হয়। কর্মশালায় সভাপতিত্ব করেন শিক্ষামন্ত্রী ডা. দীপু মনি।\nসারাবিশ্বে পরীক্ষার ফলের মানদণ্ড জিপিএ-৪ প্রচলিত থাকলেও বাংলাদেশে তা জিপিএ-৫। বহির্বিশ্বের শিক্ষা ব্যবস্থায় জিপিএ-৫ এর প্রচলন না থাকায় এবং দেশের বিশ্ববিদ্যালয়গুলোতেও জিপিএ-৪ মানদণ্ডে ফল প্রকাশ হওয়ায় বিদেশে পড়াশোনা এবং চাকরির বাজারে উদ্ভুত সমস্যা নিরসনেই মূলত গ্রেড পয়েন্ট কমানোর উদ্যোগ নেয়া হয়েছে। গত জুনে এ সংক্রান্ত প্রস্তাবনা শিক্ষামন্ত্রণালয়ে পাঠায় আন্তঃশিক্ষাবোর্ড সাব কমিটি। এ প্রস্তাবনা নিয়েই পাবলিক পরীক্ষার ফল জিপিএ-৫ এর পরিবর্তে জিপিএ-৪ প্রবর্তনের লক্ষ্যেই এ কর্মশালার আয়োজন করা হয়। দৈনিক শিক্ষাডটকমকে দেয়া এক সাক্ষাৎকারে বিষয়টি নিশ্চিত করেছিলেন ঢাকা বোর্ডের চেয়ারম্যান মু. জিয়াউল হক।\nকর্মশালায় উপস্থিত কয়েকজন কর্মকর্তা দৈনিক শিক্ষাডটকমকে জানান, সভায় আন্তঃশিক্ষা বোর্ড সাব কমিটির প্রস্তাবনা নিয়ে প্রাথমিক আলোচনা হয়েছে। এছাড়া শুধু গ্রেডিং সিস্টেমটা পরিবর্তনই নয় পরীক্ষায় মার্কিং সিস্টেমের মান নিয়েও আলোচনা হয়েছে কর্মশালায়। একই বিষয়ের শিক্ষার্থীদের ভিন্ন ভিন্ন পরীক্ষক ভিন্ন ভিন্নভাবে মূল্যায়ন করছেন। যার ফলে ভুক্তভোগী হচ্ছে শিক্ষার্থীরা। আগামী বছর যে কোন একটি পাবলিক পরীক্ষার ফল জিপিএ-৪ দণ্ডে প্রকাশের বিষয়েও আলোচনা হয়েছে।\nসভা শেষে শিক্ষামন্ত্রী ডা. দীপু মনি দৈনিক শিক্ষাডটকমকে বলেন, বিশ্বের বিভিন্ন দেশে ও আমাদের বিশ্ববিদ্যালয়গুলোতে পরীক্ষার ফলের মানদণ্ড জিপিএ-৪ থাকায় আমরা চেষ্টা করছি পাবলিক পরীক্ষার গ্রেডিং সিস্টেমটা জিপিএ-৪ এ নিয়ে যাওয়ার চেষ্টা করছি। শুধুমাত্র গ্রেডিং সিস্টেম নয় আমাদের পুরো মার্কিং সিস্টেমকেও স্ট্যান্ডার্ড করার একটা প্রক্রিয়া আছে। সে প্রক্রিয়াকে যদি আমরা এ বিষয়টির সাথে সম্পৃক্ত করতে পারি, তাহলে এ পরিবর্তন অর্থবহ হবে। আর শুধু পাবলিক পরীক্ষায় নয়, পুরো শিক্ষা ব্যবস্থাতেই আমরা এ পরিবর্তনটা আনতে চাই।\nতিনি আরও জানান, এখন কোন কোন বিশ্ববিদ্যালয় হয়তো আন্তর্জাতিক মানদণ্ডে ফল দিচ্ছে। কোন কোনটা তা মানছে না। তাই আমরা সবার জন্য ফল প্রকাশের একটি একক ব্যবস্থা প্রণয়নে কাজ করছি। বিষয়টি নিয়ে আরও আলোচনা করা হবে।\nশিক্ষামন্ত্রী ডা. দীপু মনি আরও বলেন, হয়তো এ বছর থেকে এ পরিবর্তন সম্ভব হবে না। তবে, যতদ্রুত সম্ভব প্রক্রিয়াটি সম্পন্ন করার চেষ্টা করছি। প্রক্রিয়াটি সম্পন্ন হলে হয়তো আগামী বছর কোন একটি পরীক্ষা থেকে এ পরিবর্তিত প্রক্রিয়া শুরু হবে। কিন্তু কোন পরীক্ষা থেকে পরিবর্তন আনা হবে তা এ মুহুর্তে বলা সম্ভব হচ্ছে না।\nশিক্ষামন্ত্রী আরও বলেন, পুরো শিক্ষা ব্যবস্থায় যখন এ পরিবর্তন আনার প্রস্তুতি আমরা নিতে পারবো তখনই এ পরিবর্তিত পদ্ধতি চালু হবে।


লালা ঝরা কী কী রোগের লক্ষণ হতে পারে? - Uttarbanga Sambad | Latest news and happening about North Bengal today\nHealth | লালা ঝরা কী কী রোগের লক্ষণ হতে পারে?\nডিজিটাল ডেস্ক : ঘুমের মধ্যে অনেকের মুখ দিয়ে লালা ঝরে বালিশ ভিজে যায়। বিষয়টি বিব্রতকর হলেও অনেকে সহজভাবে নেন। তবে এটি মোটেও হেলাফেলা করার মতো সমস্যা নয়। এটা অনেক সময়ই স্বাভাবিক ঘটনা হলেও মাঝে মাঝে অসুখের লক্ষণও প্রকাশ করে। নিউরোলজি, ঘুম সমস্যা কিংবা অন্যান্য স্বাস্থ্যগত সমস্যার কারণে এমনটা ঘটে। লালা ঝরা যেসব রোগের লক্ষণ-\n১) সর্দি বা সংক্রমণজনিত কারণে নাক বন্ধ অবস্থায় থাকলে মুখ দিয়ে শ্বাস নেওয়ার কারণে লালা ঝরতে পারে। কারণ এক্ষেত্রে ঘুমানোর সময় শ্বাস নেওয়ার জন্য যখন আপনি মুখ খুলে ঘুমাবেন; তখন লালা জমে তা বাইরে বেরিয়ে আসবে।\n২) বিশেষ কোনো রোগের চিকিৎসা নিতে থাকলে ওষুধের পার্শ্বপ্রতিক্রিয়া হিসেবে এ সমস্যা দেখা দিতে পারে। অ্যান্টিসাইকোটিক ওষুধ এবং আলঝেইমার্স রোগে ব্যবহৃত ওষুধের প্রভাবে লালা ঝরে।\n৩) শ্বাসকষ্ট, জ্বর, অ্যালার্জি বা সাইনাস সংক্রমণের কারণে নিঃশ্বাস নিতে কষ্ট হয়। নাক বন্ধ থাকার কারণে মুখ দিয়ে শ্বাস নেওয়ার প্রয়োজন পড়ে। এক্ষেত্রেও মুখ দিয়ে লালা ঝরতে পারে।\n৪) যদি মাউথ আলসার থাকে, সেক্ষেত্রেও মুখে থুতু বেড়ে যায়। এ কারণেও লালা ঝরতে পারে। এ সময় প্রতিরোধক ওষুধ খেলে সমস্যা দ্রুত নিয়ন্ত্রণে চলে আসবে।\n৫) এমনকি কিছু ধরণের ক্যান্সারে আক্রান্ত ব্যক্তিরাও এ সমস্যার সম্মুখীন হতে পারেন। এসব রোগে আক্রান্ত ব্যক্তিদের থুতু গিলতে অসুবিধা হয়।\nআরও পড়ুন : টুথ ব্রাশ কি বাথরুমে রাখেন? ডেকে নিয়ে আনছেন যে যে রোগ, জেনে নিন\nরক্তদানের আগের প্রস্তুতি এবং পরের সতর্কতার বিষয়গুলো কি আপনি জানেন?\nহাতির আতঙ্ক! প্রাণ বাঁচাতে কেউ চৌকির তলায়, কেউ বা লুকোচ্ছেন চাদরের আড়ালে


ক্রিস্টোফার কলম্বাসের জাহাজের গঠনপ্রকৃতি এবং অভিযানে সেগুলোর ভূমিকা\nসমুদ্রপথে ইউরোপিয়ানদের অভিযান শুরু হয় চতুর্দশ এবং পঞ্চদশ শতাব্দীতে। অনিরাপদ জেনেও নতুন ভূখণ্ডের সন্ধানে প্রতিনিয়ত অভিযান পরিচালনা করতেন তখনকার নাবিকরা। তাদের মধ্যে সবাই অবশ্য সফল হয়নি। যারা সফল হয়েছেন তাদের সাফল্যমণ্ডিত গল্পগুলো ইতিহাসের পাতায় লিপিবদ্ধ রয়েছে। আর ইতিহাস একজনের পক্ষে একটু বেশিই সাক্ষ্য দেয়। কারণ তার মতো সাহসী ও দৃঢ়প্রত্যয়ী নাবিক ইউরোপ তথা গোটা বিশ্বে দ্বিতীয়জন জন্মায়নি। বলছিলাম বিখ্যাত নাবিক ক্রিস্টোফার কলম্বাসের কথা। মাত্র এক দশকের ব্যবধানে যিনি নতুন বিশ্বের সন্ধানে বেরিয়ে ক্যারিবিয়ান দ্বীপপুঞ্জ, দক্ষিণ আমেরিকা ও মধ্য আমেরিকায় পৌঁছাতে সক্ষম হন।\nপ্রথম অভিযানের শুরুতে রানী ইসাবেলা কলম্বাসকে বিদায় জানান; Image Source: Britannica/ Library of Congress, Washington DC\nকলম্বাসের অভিযানগুলোর মধ্যে ভারতীয় উপমহাদেশ এবং চীন অভিমুখী অভিযানটি বিখ্যাত। তৎকালীন স্প্যানিশ রানী ইসাবেলার পূর্ণ সমর্থন ও আর্থিক সহায়তায় কলম্বাস এই অভিযানের উদ্যোগ নেন। ১৪৯২ সালের ৩ আগস্ট দক্ষিণ স্পেনের প্যালস বন্দর থেকে ৩টি জাহাজ নিয়ে যাত্রা শুরু করেন কলম্বাস। জাহাজগুলোর মধ্যে লা সান্তা ক্লারা (নিনা) এবং লা পিন্টা ছিলো অপেক্ষাকৃত ছোট আকৃতির। আধুনিক যুগের জাহাজ অপেক্ষা ছোট এই জাহাজ দুটোর আকার ছিলো ৫০ থেকে ৭০ ফুট পর্যন্ত। যদিও দ্রুতগতির কারণে জাহাজ দুটি কলম্বাসের অভিযানে গুরুত্বপূর্ণ অবদান রাখতো।\nকলম্বাসের জাহাজসমূহ; Image Source: ATI.com\nকলম্বাসের ভারত অভিমুখী অভিযানের তৃতীয় বড় জাহাজটির নাম সান্তা মারিয়া। মালামাল পরিবহন এবং অভিযান থেকে পাওয়া জিনিসপত্র নিয়ে ফেরার জন্য এই কার্গো জাহাজটি ব্যবহার করতেন তিনি। ৮৬ জন স্প্যানিশ নাবিককে সঙ্গে নিয়ে তার পশ্চিম অভিমুখী যাত্রা চলেছিল একটানা ৩৫ দিন। উপকূলের সন্ধান পাওয়ার পর কলম্বাস এবং তার সঙ্গীরা যে আনন্দ-উৎসব করেছিলেন তা অবশ্য বেশিদিন স্থায়ী হয়নি। কারণ প্রকৃতপক্ষে তারা চীন কিংবা ভারতীয় উপমহাদেশে পৌঁছাতে পারেননি।\nক্রিস্টোফার কলম্বাস; Image Source: ATI.com\nকিন্তু দীর্ঘ এই সমুদ্রযাত্রায় ছোট আকৃতির জাহাজ দুটো নিয়ে আটলান্টিক পাড়ি দেয়াটা ছিলো সত্যিই বিস্ময়কর। সান্তা ক্লারা এবং পিন্টা ছোট এবং দ্রুতগতি সম্পন্ন হওয়ায় এগুলোকে বলা হতো ক্যারাভেল। ভারত অভিমুখী অভিযানের পূর্বে কলম্বাসকে আর্থিক সাহায্য প্রদান করতে গিয়ে রানী ইসাবেলা প্রজাদের উদ্দেশ্যে ভাষণ দিয়েছিলেন। সেখানেও তিনি জাহাজগুলোর প্রশংসা করেন।\nকলম্বাসের রোমাঞ্চকর জীবনের উত্থান, অভিযান এবং সফলতা সম্পর্কে অনেক সত্য-মিথ্যা মিশ্রিত গল্প রয়েছে। তেমনিভাবে এই জাহাজগুলো তার সফলতা এবং ব্যর্থতায় গুরুত্বপূর্ণ ভূমিকা পালন করেছিল। চলুন জেনে নেয়া যাক কলম্বাসের জাহাজগুলো সম্পর্কে।\n১৫ শতাব্দীর দ্রুতগামী জাহাজগুলোর ধরন\nদ্রুতগামী, ছোট জাহাজসমূহ ক্যারাভেল নামে বিখ্যাত। সমুদ্র অভিযানে সর্বপ্রথম এই ধরনের জাহাজের প্রচলন ঘটায় পর্তুগিজরা। চৌদ্দ শতাব্দীর মাঝামাঝি সময়ে আফ্রিকা উপকূলে অভিযানের ক্ষেত্রে সবচেয়ে বড় বাধা ছিলো বাতাস। প্রচন্ড সামুদ্রিক বাতাসের সঙ্গে তালমিলিয়ে চলা কিংবা বিপরীতে চলার সুবিধার্থে ছোট, সরু আকৃতির এসব ক্যারাভেল তৈরি করেন পর্তুগিজ নাবিকরা। তাদের তৈরি জাহাজগুলোর স্থানীয় নাম 'ক্যারাভেলা লাতিনা'।\nপর্তুগিজ ক্যারাভেল দেখতে যেমন ছিলো; Image Source: Wikipedia Commons\nউপ-সাহারা আফ্রিকান উপকূলে উত্তর থেকে দক্ষিণ অভিমুখে প্রবল বেগে বাতাস বয়। পর্তুগিজদের জাহাজগুলো এমনভাবে তৈরি করা হতো যাতে করে তীব্র বেগেও এগুলো বাতাসের বিপরীতে চলতে পারে। বহুমুখী গুণে গুণান্বিত এই ধরনের জাহাজের পালের ধরন ছিলো অনেকটা ডানার মতো। মূলত বাতাসের দিক অনুযায়ী জাহাজ চালনার সুবিধার্থে এগুলোকে এমনভাবে তৈরি করা হতো। টেক্সাস এ এন্ড এম ইউনিভার্সিটির নটিক্যাল প্রত্নতত্ত্ববিদ লুইস ফিলিপে ভিয়েরা ডি কাস্ত্রো এই প্রসঙ্গে বলেন,\nপর্তুগিজদের তৈরি ক্যারাভেলের পালগুলো দেখতে ডানার মতো। নাবিকরা চাইলে বাতাসের অভিমুখে ২০ ডিগ্রি কৌণিক দূরত্বে জাহাজের পাল স্থাপন করতে পারতেন। এমন অবস্থাতেও জাহাজ চালিয়ে নেয়ার জন্য বাইরের প্রান্তে পর্যাপ্ত সুবিধা পাওয়া যেত। স্বাভাবিক অবস্থায় জাহাজের পালসমূহ ডেকের সঙ্গে ৪৫ ডিগ্রি কোণে স্থাপন করা হয়েছিল।\nকলম্বাস ও তার সঙ্গীরা; Image Source: Britannica.com\nকলম্বাস নিজের অভিযানের জন্য ক্যারাভেল তৈরির ক্ষেত্রে নতুনত্ব আনেন। ক্যারাভেলের স্প্যানিশ সংস্করণটি 'ক্যারাভেলা রেদোন্দা' নামে বিখ্যাত। কলম্বাস জাহাজে তিনটি লম্বা পোল ব্যবহারের প্রচলন ঘটান। প্রথম দুটি পোলে বর্গাকার পাল যুক্ত করা হয়েছিল যাতে করে উন্মুক্ত সমুদ্রে জাহাজ চালনা করা যায়। তৃতীয় পোলে পর্তুগিজদের লাতিন ক্যারাভেলের মতো পাল যুক্ত করা হয়েছিল যাতে উপকূলবর্তী ঢেউয়ের মধ্য দিয়ে জাহাজ ঠিকমতো চলতে পারে। নতুন এই পদ্ধতির কারণে সান্তা ক্লারা এবং পিন্টা সেই সময়ের সেরা জাহাজ হিসেবে সুখ্যাতি পায়।\nসান্তা ক্লারা, পিন্টা এবং সান্তা মারিয়া; Image Source: DEA/G. Dagli Orti/Getty Images\nপনেরো শতাব্দীর শেষে কলম্বাস ও তার স্থপতিরা আরও কয়েকবার জাহাজে নতুনত্ব আনেন। সে সময়ের সফলতম সংস্করণ ছিলো জাহাজের পাল নতুন স্থানে সংযোজন করা। ভূমধ্যসাগরীয় অঞ্চলের নাবিকরা চৌদ্দ শতাব্দীতে জাহাজের দুই পাশে পাল সংযোগ করতেন। আর এই নিয়মটি বহুকাল আগে থেকেই প্রচলিত ছিলো। ভিয়েরা ডি কাস্ত্রোর মতে, জাহাজে পালের এমন ব্যবহার নরওয়ের ভাইকিংসদের সময় থেকে চলছিল। জাহাজের কেন্দ্রস্থল থেকে জাহাজের নিয়ন্ত্রণ সহজ হবে ভেবে কলম্বাস জাহাজের পাল এবং নিয়ন্ত্রণ মাঝের অংশে স্থাপন করেন।\nছোট জাহাজগুলো যেমন সুবিধাজনক তেমনই বিপজ্জনক\nকলম্বাসের ছোট জাহাজগুলোর মধ্যে সান্তা ক্লারা এবং পিন্টার ধারণক্ষমতা ছিলো ৪০ থেকে ৫০ টন। এই পরিমাণ মালামালসহ সর্বোচ্চ ৩০ জন নাবিককে বহন করতে পারতো জাহাজ দুটি। গভীর সমুদ্রে ভালোভাবে চলাচলের সুবিধার্থে এগুলোকে কম ওজন ও আয়তনে তৈরি করা হয়েছিল। কারণ, কলম্বাসের বেশিরভাগ অভিযানই ছিলো দূরদূরান্তে। যার ফলে এই জাহাজগুলো তার অভিযানে সহায়ক ভূমিকা পালন করতো।\nসান্তা ক্লারা, পিন্টা এবং সান্তা মারিয়া; Image Source:\nকিন্তু অগভীর সমুদ্রে কলম্বাস ছোট জাহাজ দুটি নিয়ে বিপাকে পড়েন। ক্যারিবিয়ান উপকূলে অভিযানের সময় কিউবার নিকটবর্তী অগভীর সমুদ্রে জাহাজগুলো স্বাভাবিকের চেয়ে অনেক কম গতিতে চলছিল। এছাড়াও সর্বোচ্চ ধারণক্ষমতা ৫০ টন তখন জাহাজগুলোর জন্য বেশি মনে হচ্ছিল। নাবিকরা অগভীর সমুদ্রে এগুলোকে নিয়ন্ত্রণ করতে গিয়ে বিপদে পড়েন। যদিও পরবর্তীতে এই সমস্যার সমাধান করে কিউবা উপকূল থেকে ফিরে আসতে পেরেছিলেন কলম্বাস।\nঅভিযানের এটি দৃশ্য; Image Source: Britannica.com\nকলম্বাসের সবচেয়ে বড় জাহাজ হিসেবে পরিচিত সান্তা মারিয়ার ধারণক্ষমতা ছিলো ১১০ টন। অন্য জাহাজের তুলনায় এটি আকারে যেমন বড় ছিলো তেমনই এতে নাবিকদের থাকার ব্যবস্থাও ছিলো। ছোট ছোট কেবিনে নাবিকরা সময়মতো বিশ্রাম নিতে পারতেন। এছাড়াও প্রতি ৮ ঘন্টা পর পালাক্রমে ঘুমাতেও পারতেন তারা। যদিও ১৪৯২ সালের ক্রিসমাসে হাইতি উপকূলে সান্তা মারিয়া জাহাজটি ডুবে যায়। অন্যদিকে, সান্তা ক্লারা এবং পিন্টাতে নাবিকদের জন্য কোনো কেবিনের ব্যবস্থা ছিলো না। কেউ বিশ্রাম নিতে চাইলে ডেকের উপর শুয়ে পড়তে হতো। জাহাজগুলোতে একটি করে ছোট কেবিন ছিলো যাতে শুধুমাত্র জাহাজের ক্যাপ্টেন থাকতেন।\nসান্তি মারিয়া জাহাজের অঙ্কিত ছবি; Image Source: MIC.com\n১৫ শতাব্দীর জাহাজে কাজ করা ছিলো খুবই বিপজ্জনক। শুধুমাত্র কলম্বাসের জাহাজ নয়, স্পেন কিংবা ইউরোপিয়ান অভিযাত্রীদের তৈরি প্রায় সকল জাহাজেই নাবিকদের থাকার ব্যবস্থা ছিলো না। কখনও কখনও জাহাজের ক্যাপ্টেনের জন্যও কোনো কেবিন রাখা হতো না। সান্তা ক্লারা এবং পিন্টায় ২০ জন নাবিক ও ২৬ জন ক্রু সার্বক্ষণিক কাজে ব্যস্ত থাকতো। ঢেউয়ের প্রকৃতি ও বাতাসের বেগ হ্রাস-বৃদ্ধির সাথে সামঞ্জস্য রেখে প্রতিনিয়ত পাল তোলা, শক্ত দড়ি বাঁধা, পালের দিক পরিবর্তন করার মতো কাজগুলো করতেন এসব নাবিক। ভার্জিনিয়ায় অবস্থিত মেরিনার মিউজিয়ামের ইতিহাসবিদ মার্ক নুকাপ বলেন,\nসেকালে ক্যারাভেলে অবস্থান করা লোকেরা যেখানে কাজ করতো সেখানেই ঘুমাতো। কেউ চাইলেই অন্য নাবিকদের থেকে দূরে গিয়ে বিশ্রাম নিতে পারতো না। তখন ক্যাথিড্রাল, দুর্গ এবং জাহাজ ছিলো মানুষের তৈরি সবচেয়ে জটিল স্থাপনা। আর এগুলোতে সার্বক্ষণিক কিছু না কিছু কাজ করতেই হতো।\nঅভিযানে জাহাজের খাবারদাবার\nপ্রতিটি অভিযান শুরু করার পূর্বে কলম্বাস মোটামুটি ১ বছরের খাবারদাবার জাহাজে মজুদ রাখতেন। ইতিহাসবিদরা মনে করেন, কলম্বাস স্পেনে ফিরে আসা অবধি যে পরিমাণ খাবার প্রয়োজন হতে পারে ঠিক ঐ পরিমাণ খাবারই সঙ্গে নিতেন। কারণ তিনি বরাবরই গন্তব্যে পৌঁছানোর ব্যাপারে সন্দিহান ছিলেন। যদিও এই বিষয়টি তিনি কাউকেই বুঝতে দেননি। জাহাজে খাবারগুলো বেশিদিন সংরক্ষণ করতে সেগুলো শুকনো হওয়া আবশ্যক ছিলো।\nজাহাজে কলম্বাস ও তার দলবল; Image Source: Fine Art Images/Heritage Images/Getty Images\nকলম্বাসের অভিযানে শুকনো এবং নুনযুক্ত ছোট মাছ, কড, আঁচার, নুনযুক্ত গরুর মাংস, শুয়োরের মাংস, শুকনো দানা, ছোলা, মসুর ডাল, মটরশুঁটির মতো খাবারগুলো ছিলো উল্লেখযোগ্য। তবে সে সময় নাবিকদের নিকট সবচেয়ে জনপ্রিয় খাবার ছিলো হার্ডটেক বিস্কুট। এই বিস্কুট শব্দটি এসেছে লাতিন শব্দ bis coctus থেকে যার অর্থ দুবার সেঁকা। প্রথমে ময়দা গুলে খন্ড খন্ড করে তাতে পানি দিয়ে বিস্কুটের আকার প্রদান করার পর সেগুলোকে তাপে সেঁকা হতো।\nতরুণ ক্রিস্টোফার কলম্বাসের ছবি; Image Source: ATI.com\nঅতঃপর তৈরিকৃত বিস্কুটগুলোক পুনরায় ভেঙে গুড়া করা হতো এবং ঐ বিস্কুটের গুড়ায় পানি মিশিয়ে নতুন আকৃতি প্রদান করে দ্বিতীয়বার সেঁকা হতো। এই প্রক্রিয়ায় বিস্কুটগুলো কাঠের মতো শক্ত হতো যা পানিতে চুবিয়ে খাওয়া ব্যতীত অন্য কোনো উপায় ছিলো না। কলম্বাসের নাবিকদের মাঝে এই হার্ডটেক বিস্কুট বড় কাঠের পাত্রে পরিবেশন করা হতো। ক্রিস্টোফার কলম্বাসের ১৪ বছর বয়সী পুত্র ফার্দিনান্দ কলম্বাস আমেরিকা অভিমুখী চতুর্থ অভিযান সম্পর্কে বলেন,\nজাহাজের খাবারগুলোয় পোকার উপদ্রব হয়েছিল। দাঁতভাঙার মতো শক্ত হওয়ার পরেও অন্যসব খাবার অপেক্ষা সবাই হার্ডটেক বিস্কুটের প্রতি বেশি আগ্রহী ছিলো। এমনকি পুরোনো বিস্কুটে পোকা থাকলেও নাবিকরা সেগুলো খেতে দুবার ভাবেনি। তখন নাবিকরা মনে করতো বিস্কুট পরিস্কার করতে গেলে কিছুটা বিস্কুট নষ্ট হতে পারে।\nThis article written about Christopher Columbus and his3ships called la Santa Clara (Niña), la Pinta and la Santa Gallega (Santa Maria). The Ships of Christopher Columbus Were Sleek, Fast and Cramped.\nFeature Image Source: Fine Art Images/Heritage Images/Getty Images


আপডেট: ১৮ নবেম্বর ২০১৬ - ১০:৪৪ | প্রকাশিত: শুক্রবার ১৮ নবেম্বর ২০১৬ | প্রিন্ট সংস্করণ\nস্টাফ রিপোর্টার : বিএনপির স্থায়ী কমিটির সদস্য নজরুল ইসলাম খান বলেছেন, আজীবন লড়াকু মওলানা ভাসানীর প্রদর্শিত পথে গণতন্ত্র পূনরুদ্ধার করতে হবে। তিনি আরো বলেন, ক্ষমতাসীন আওয়ামী লীগের অভ্যন্তরীণ কোন্দলের কারণে হিন্দু ও সাঁওতাল সম্প্রদায়ের ওপর হামলা হয়েছে। কিন্তু মূল অপরাধীদের আড়াল করতে তারা বিএনপিকে জড়িয়ে নাটক করছে।\nগতকাল বৃহস্পতিবার দুপুরে রাজধানীর ফটোজার্নালিস্ট এসোসিয়েশন মিলনায়তনে স্বাধীন বাংলাদেশের স্বপ্নদ্রষ্টা, মুক্তিযুদ্ধকালীন প্রবাসী সরকারের উপদেষ্টা কমিটির চেয়ারম্যান মজলুম জননেতা মওলানা আব্দুল হামিদ খান ভাসানীর ৪০তম মৃত্যুবার্ষিকী উপলক্ষে বাংলাদেশ ন্যাশনাল আওয়ামী পার্টি-বাংলাদেশ ন্যাপ আয়োজিত শ্রদ্ধা নিবেদন ও স্মরণসভায় প্রধান অতিথির বক্তব্যে তিনি এ কথা বলেন। বাংলাদেশ ন্যাপ চেয়ারম্যান জেবেল রহমান গাণি’র সভাপতিত্বে আলোচনায় অন্যান্যের মধ্যে অংশগ্রহণ করেন কল্যাণ পাটির্র চেয়ারম্যান মেজর জেনারেল (অবঃ) সৈয়দ মুহাম্মদ ইবরাহিম বীর প্রতীক, এনডিপি চেয়ারম্যান খোন্দকার গোলাম মোর্ত্তজা, বিএনপি যুগ্ম মহাসচিব এডভোকেট সৈয়দ মোয়াজ্জেম হোসেন আলাল, ন্যাপ মহাসচিব এম.গোলাম মোস্তফা ভুইয়া, ছড়াকার আবু সালেহ, এনপিপি মহাসচিব ফিরোজ মোঃ লিটন, সাবেক ছাত্রনেতা কাজী মনিরুজ্জামান মনির প্রমুখ।\nআবদুল হামিদ খান ভাসানীকে জাতির আলোকবর্তিকা আখ্যা দিয়ে নজরুল ইসলাম বলেন, আজ না হোক কাল ভাসানীর জন্ম ও মৃত্যুদিবস রাষ্ট্রীয়ভাবে পালিত হবে। দাবি আদায়ে অনড় থেকে তিনি আজীবন লড়াই করেছেন, একটি বারের জন্যও তিনি ক্ষমতার মোহ চাননি। ১৯৪৭ পূর্বে বৃটিশ বিরোধী আজাদী আন্দোলন, পাকিস্তান প্রতিষ্ঠা, ’৫২ সালের ভাষা আন্দোলন, ’৭১-এর মুক্তিযুদ্ধ, মুক্তিযুদ্ধ পরবর্তী স্বৈরশাসন বিরোধী আন্দোলন, ভারতীয় পানি আগ্রাসনের বিরোধী লংমার্চে কোথায় নেই ভাসানী? তিনি প্রশ্ন করেন কেন মওলানা ভাসানীর প্রতি এতো অবহেলা? ভাসানীকে রাষ্ট্রীয় স্বীকৃতি দিতে হবে, দেশের স্বার্থে-মানুষের স্বার্থে। তিনি বলেন, বাংলাদেশ এখন গণতন্ত্রহীন, ভোটবিহীন সংসদ। মওলানা ভাসানীর প্রদর্শিত পথে গণতন্ত্র প্রতিষ্ঠা করতে হবে।\nনির্বাচনের নামে প্রহসন করে আওয়ামী লীগ আবারও ক্ষমতায় আসতে চায় পুনর্মন্তব্য করে নজরুল ইসলাম খান বলেন, দেশের সকলেই অবগত পৌরসভা, উপজেলা, ইউনিয়ন পরিষদ, সিটি মেয়র নির্বাচন কিভাবে হয়েছে। সেই প্রক্রিয়ায় নির্বাচিতদের দ্বারা জেলা প্রশাসক নির্বাচিত করা হচ্ছে। এমনও দেখা যেতে পারে এই জেলা প্রশাসকরা জাতীয় পর্যায়ে প্রতিনিধি নির্বাচিত করবেন। বিএনপি স্পষ্ট করে বলতে চায়, জনগণ এসব কথা কৌশল মানে না। জনগণ চায় তাদের প্রত্যক্ষ ভোটে জনপ্রতিনিধিরা নির্বাচিত হবে। তারাই রাষ্ট্র পরিচালনা করবে।\nনজরুল ইসলাম বলেন, সম্প্রতি নাসিরনগর ও গোবিন্দগঞ্জে হিন্দু সম্প্রদায় ও সাওতালদের ওপর হামলাকে কেন্দ্র করে সবাই বলছে, দলীয় কোন্দল এবং একজন মন্ত্রীর প্রত্যক্ষ হস্তক্ষেপ রয়েছে। কিন্তু জনগণকে বিভ্রান্ত করার জন্য এবং ভিন্নখাতে প্রভাবিত করার জন্য এর পেছনে নানান ষড়যন্ত্র আবিষ্কার করা হচ্ছে। নাসিরনগরে একজন বিএনপি নেতাকে আসামী করে বিপুল প্রচার দিয়ে বুঝানোর চেষ্টা চলছে যে এ ঘটনার সঙ্গে বিএনপি জড়িত আছে। সেভাবেই হয়তো গোবিন্দগঞ্জে কোনো সাঁওতালকে বিএনপি বানিয়ে দেয়া হবে। এ ধরনের ঘটনা অমার্জনীয় অপরাধ এর সুষ্ঠু বিচার হওয়া দরকার। তাই এটা নিয়ে রাজনীতিকরণ কিংবা বিরোধী দলকে ক্ষতিগ্রস্ত করার জন্য এটা ভিন্নভাবে প্রভাবিত করার মাধ্যমে প্রকৃত অপরাধীকে আড়াল করার যে চেষ্টা তা শুভ হবে না।\nতিনি বলেন, আজকে জনগণ বিপদাপন্ন। একটি কার্যকর গণতান্ত্রিক প্রক্রিয়া ছাড়া দেশে যে দুর্নীতি, খুন, গুম, অপহরণ, নারী নির্যাতন চলছে তা থেকে মুক্তি নাই। তাই বিএনপি চেয়ারপারসন আগামীকাল (আজ) শুক্রবার নির্বাচনের ব্যাপারে কিছু বক্তব্য উপস্থাপন করবেন। বিএনপি জনগণের পাশে আছে। মজলুম জনগণের পক্ষে কাজ করছে।\nসৈয়দ মুহম্মদ ইবরাহিম বলেন, মজলুম জননেতা মওলানা ভাসানীর আপোষহীন রাজনীতি ভিত কাঁপিয়ে দিয়েছিলো অত্যাচারী শাসকশ্রেণির, স্বদেশপ্রেমে উদ্বুদ্ধ ও সাহসী করে তুলেছিলো সাধারণ মানুষকে। হিন্দু-মুসলমান নির্বিশেষে সকল মানুষকেই অধিকার আদায়ে ঐক্যবদ্ধ করার সংগ্রাম করেছেন আজীবন তিনি।\nসভাপতির বক্তব্যে জেবেল রহমান গাণি বলেন, রাজনীতি আর সংগ্রামের মাধ্যমে একটি জাতিকে জাগিয়ে তোলেন যিনি, তিনিই ভাসানী। ঔপনিবেশিক শক্তির বিরুদ্ধে এক প্রবলপ্রাণ বিদ্রোহী ও মানবতার তূর্যবাদক এক সেনানির নাম মওলানা ভাসানী। তিনি বলেন, মজলুম জননেতা ৯৬ বছর বয়সে ১৯৭৬ সালের ১৬মে ফারাক্কা লংমার্চের মাধ্যমে বাংলাদেশী জাতীয়তাবাদের বীজ বপন করেছিলেন। যা এখন ধারণ করছে। ১৯৭০ সালের ২৩ নবেম্বর মওলানা ভাসানীই প্রথম স্বাধীনতার ঘোষণা দিয়েছিলেন। এই ইতিহাস মুছে ফেলা যাবে না।\nআলোচনা অনুষ্ঠানের আগে একই মিলনায়তনে মজলুম জননেতা মওলানা ভাসানীর অস্থায়ী প্রতিকৃতিতে ফুল দিয়ে শ্রদ্ধা নিবেদন করেন বিএনপি নেতা নজরুল ইসলাম খানসহ বিভিন্ন রাজনৈতিক দল, সামাজিক-সাংস্কৃতিক সংগঠনের নেতৃবৃন্দ। অন্যান্যের মধ্যে চেয়ারম্যান জেবেল রহমান গাণি ও মহাসচিব এম. গোলাম মোস্তফা ভুইয়া নেতৃত্বে বাংলাদেশ ন্যাপ; চেয়ারম্যান খোন্দকার গোলাম মোর্ত্তজা ও প্রেসিডিয়াম সদস্য মোঃ মঞ্জুর হোসেন ঈসা‘র নেতৃত্বে এনডিপি; চেয়ারম্যান এডভোকেট সৈয়দ এহসানুল হুদার নেতৃত্বে জাতীয় দল; এস.আল মামুনের নেতৃত্বে গণ সংস্কৃতি দল; ফিরোজ মোঃ লিটনের নেতৃত্বে পিএনপি; মোঃ শহীদুন্নবী ডাবলু, প্রিন্সিপাল নজরুল ইসলামের নেতৃত্বে বাংলাদেশ ন্যাপ ঢাকা মহানগর; মতিয়ারা চৌধুরী মিনু, মুক্তা আক্তার, তাছলিমা আক্তারের নেতৃত্বে বাংলাদেশ মহিলা ন্যাপ ও ভাসানী সাহিত্য-সাংস্কৃতিক পরিষদ; মোঃ কামাল ভুইয়ার নেতৃত্বে বাংলাদেশ কৃষক ন্যাপ; জিল্লুর রহমান পলাশ ও আবদুল্লাহ আল-কাউছারীর নেতৃত্বে বাংলাদেশ যুব ন্যাপ এবং সোলায়মান সোহেল ও আলী নূর নাদিমের নেতৃত্বে বাংলাদেশ জাতীয় ছাত্র কেন্দ্র।


পুলিশের বুদ্ধিমত্তায় রহস্য উদঘাটন; শেরপুরে ইজিবাইক ছিনতাই করতেই বন্ধুকে খুন! পুলিশের বুদ্ধিমত্তায় রহস্য উদঘাটন; শেরপুরে ইজিবাইক ছিনতাই করতেই বন্ধুকে খুন!\nঅক্টোবর ১, ২০২০ অক্টোবর ১, ২০২০ নবদিন অনলাইনLeaveaComment on পুলিশের বুদ্ধিমত্তায় রহস্য উদঘাটন; শেরপুরে ইজিবাইক ছিনতাই করতেই বন্ধুকে খুন!


চিত্রনায়িকা মৌসুমী কি নির্বাচন থেকে পিছু হটছেন? - পুন্ড্র কথা\nচিত্রনায়িকা মৌসুমী কি নির্বাচন থেকে পিছু হটছেন?\nপঠিত হয়েছে ৭৮ বার। প্রকাশ: ০২ অক্টোবর ২০১৯ ।\nএবার শিল্পী সমিতির নির্বাচনের ভোট যুদ্ধে সভাপতি ও সাধারণ সম্পাদক পদে লড়বেন মিশা সওদাগর, মৌসুমী, জায়েদ খান ও ডি এ তায়েব। ইতিমধ্যে মনোনয়ন ফর্ম সংগ্রহ করেছেন চিত্রনায়িকা মৌসুমী। তবে এখন তিনি নির্বাচন থেকে পিছু হটছেন এমন গুঞ্জন শোনা যাচ্ছে টালিউড পাড়ায়।\nনির্বাচন হচ্ছে দুটি প্যানেলে। একটি হচ্ছে মৌসুমী-ডি এ তায়েব ও অন্যটিতে মিশা সওদাগর-জায়েদ খান প্যানেল। গতকাল দুই প্যানেলের পক্ষ থেকে ২১ জন করে প্রার্থীর জন্য মোট ৬০টি মনোনয়নপত্রও সংগ্রহ করা হয়েছে। তবে এখন শোনা যাচ্ছে, মৌসুমী-ডি এ তায়েবের প্যানেলটি ভেঙে যাচ্ছে।\nতবে এখন প্রশ্ন হলো চিত্রনায়িকা মৌসুমী কি নির্বাচন থেকে পিছু হটছেন?\nগত মঙ্গলবার মনোনয়নপত্র সংগ্রহের পর চিত্রনায়িকা মৌসুমী সাংবাদিকদের বলেন, ২১ জন প্রার্থীর জন্য ৩০টি ফরম সংগ্রহ করেছি। তবে বাড়তি ৯টি ফরম নেওয়া হয়েছে। অনেকে পাশে থেকে নির্বাচন করার আশ্বাস দিয়েছিলেন। কিন্তু তারা সরে দাঁড়িয়েছেন।\nআর বুধবার শোনা যাচ্ছে, মৌসুমীর প্যানেল হচ্ছে না। সেই ইঙ্গিত দিয়েছেন মৌসুমীর স্বামী অভিনেতা ওমর সানী।\nএ বিষয়ে ওমর সানী সাংবাদিকদের বলেন, আগামীকাল মনোয়নপত্র জমা দেয়ার তারিখ। কাল বিস্তারিত জানাবো। এবারের নির্বাচনে প্রধান নির্বাচন কমিশনারের দায়িত্ব পালন করবেন জ্যেষ্ঠ নায়ক ইলিয়াস কাঞ্চন।\nগত ২৪ মে সমিতির দুই বছরের মেয়াদ শেষ হয়ে গেছে। সমিতির গঠনতন্ত্র ৮ অনুচ্ছেদের (চ) অনুযায়ী মেয়াদোত্তীর্ণ হওয়ার ৯০ দিন অর্থাৎ তিন মাসের মধ্যে নির্বাচন হওয়ার কথা।


সাঁতারে এত উপকার! – Vairal News\nHome / Health / সাঁতারে এত উপকার!\nDolon khan February 16, 2020\tHealth Leaveacomment 167 Views\nনিয়মিত সাঁতার কাটলে ফুসফুস ও হূদ্যন্ত্রের কর্মক্ষমতা বাড়ে। গবেষণায় দেখা গেছে, একজন সাঁতারুর অকালমৃত্যুর আশঙ্কা কর্মহীন ব্যক্তির অর্ধেক। সপ্তাহে আড়াই ঘণ্টাও যদি কেউ নিয়মিত সাঁতার কাটেন তবে ডায়াবেটিস, উচ্চ রক্তচাপ, হূদেরাগ ইত্যাদি দীর্ঘমেয়াদি অসংক্রামক ব্যাধির ঝুঁকি অনেক কমে যাবে।বর্তমানে শহরে সাঁতার জানা মানুষই এখন কম। কিন্তু সাঁতারের আছে নানা স্বাস্থ্যসুফল।সাঁতার কাটতে গেলে শরীরের প্রায় সব কটি সন্ধি ও মাংসপেশির সুষম ব্যবহার হয়। এটি পেশির দক্ষতা ও শক্তি বাড়ায়, সন্ধি ও লিগামেন্টের নমনীয়তা বৃদ্ধি করে।\nআর্থ্রাইটিস ও স্পনডালাইটিসের রোগীদের জন্য সাঁতার একটি কার্যকর ব্যায়াম। বিশেষ করে অ্যাংকাইলোজিং স্পনডাইলাইটিস নামের মেরুদণ্ডের সমস্যা উত্তরণে সাঁতার রীতিমতো উল্লেখযোগ্য চিকিৎসাব্যবস্থা। যারা হাঁটাহাঁটি করতে পারেন না, তাঁদের জন্য সাঁতার একটি বিকল্প ব্যবস্থা। সাঁতার ফুসফুসের কার্যক্ষমতা বা শক্তি বাড়ায়। এটি প্রমাণিত যে ছয় সপ্তাহ নিয়মিত সাঁতার কাটলে যে কারও ফুসফুসের আয়তন ও বাতাস ধরা-ছাড়ার দক্ষতা দুটোই বাড়ে। হাঁপানি, ব্রঙ্কাইটিস রোগীদের জন্য এটি সুখবর। ছয় সপ্তাহ নিয়মিত সাঁতার ক্লাসের পর শিশুদের হাঁপানির উল্লেখযোগ্য উন্নতি হয়, মুখে শ্বাস নেওয়ার প্রবণতা ও ঘুমের মধ্যে নাক ডাকার অভ্যাসও যায় কমে। l\n১. দৈনিক ২০-৩০ মিনিট সাঁতার আপনার ভবিষ্যৎ হূদেরাগের ঝুঁকি ৩০-৪০ শতাংশ কমিয়ে দেবে। কমাবে উচ্চ রক্তচাপও। একই সঙ্গে কমাবে ক্ষতিকর চর্বি ও কোলেস্টেরল, কিন্তু বাড়াবে উপকারী চর্বি। সপ্তাহে তিন দিন ৩০ মিনিট করে ব্রেস্ট স্ট্রোক সাঁতারে ডায়াবেটিসের ঝুঁকি ১০ শতাংশ কমবে।\n২. সাঁতারে ওজন কমে। প্রতি ১০ মিনিট ব্রেস্ট স্ট্রোক-৬০ ক্যালরি, ব্যাক স্ট্রোক-৮০ ক্যালরি, ফ্রিস্টাইল ১০০ ক্যালরি ও বাটারফ্লাই স্ট্রোক খরচ করে ১৫০ ক্যালরি।\n৩. মস্তিষ্কের হিপোক্যামপাস এলাকার স্নায়ু উজ্জীবিত হয়। ফলে মানসিক চাপ কমে। মন-মেজাজ ভালো হয়, বিষণ্নতা কমে।\nPrevious যখন-তখন ব্যথার ওষুধ নয়\nNext পরীক্ষার আগে বুক ধড়ফড়?\nSeptember 17, 2020\t518,036\n8 days ago\t210,184


হ্যাপী সম্পর্কে পাঠকরা যা বললেন | পাঠক ভাবনা | DW | 27.06.2017\nহ্যাপী সম্পর্কে পাঠকরা যা বললেন\nহ্যাপীর ফেসবুকে পুরুষ বন্ধু না থাকার কারণ বা তাঁর এই পরিবর্তন সম্পর্কে ফেসবুক পাতায় মিশ্র প্রতিক্রিয়া তুলে ধরেছেন ডয়চে ভেলের অনেক পাঠক৷\nপাঠক আবদুল্লাহ মনে করেন, ধার্মিক মানুষের ফেসবুক অ্যাকাউন্টই থাকা উচিৎ নয়৷ অর্জুন বৈদ্যর ধারণাও অনেকটা এরকম৷ তাছাড়া মুভি দেখে কারো স্বভাব চরিত্র বদলাতে পারে– এ কথা অর্জুন মোটেই বিশ্বাস করেন না৷\nহ্যাপীর ব্যাপারটা তো হেসেই উড়িয়ে দিচ্ছেন পাঠক পল্লব৷\nআর নাবিল চৌধুরী বলছেন, হ্যাপী ফার্সি ভাষায় ছবি দেখে কিভাবে এতটা ধার্মিক হতে পারে তা বোধগম্য নয়৷\nইমরান হক সজিব হ্যাপীকে ‘মানসিক বিকারগ্রস্থ' বলে মন্তব্য করেছেন৷\nতবে হ্যাপীর এই পরিবর্তনকে ডয়চে ভেলের পাঠক জহুরহল হক জায়েদ স্বাগত জানিয়েছেন৷ তিনি লিখেছেন, ‘‘হ্যাপী যে পরিবেশ থেকে ফিরে ইসলামিক জীবনকে বেছে নিয়েছেন, তার জন্য তাঁকে বিবেক, চিন্তা, অনুভুতি দিয়ে অনেক ভাবতে হয়েছে৷ কারণ, তাঁর কাছে বিষয়টা অনেক কঠিন ছিল৷''\nপাঠক আল রশীদও পছন্দ করছেন হ্যাপীর এই পরিবর্তন৷\n‘সেই সময় তাঁর জীবনে একটি বিশেষ অধ্যায় চলছিল' শিরোনামে প্রকাশিত আব্দুল্লাহ আল ফারুকের সাক্ষাৎকারটি পড়ে হানিফ তালুকদারের মন্তব্য, ‘‘হ্যাপীকে ধন্যবাদ এবং শুভকামনা৷ প্রত্যেক মানুষের উচিত তাঁর ধর্মের আদেশকে মেনে জীবন চালানো৷''\nসংকলন: নুরুন নাহার সাত্তার\nইসলাম ধর্মে ‘গর্ভপাত' সম্পর্কে পাঠকরা যা লিখেছেন\n‘‘আমরা মুসলমানরা ভ্রুণ হত্যা সমর্থন করি না, এটা তো ক্রমবর্ধমান জনসংখ্যা দেখেই বোঝা যায়৷ ইসলাম সমকামিতা সমর্থন করে না, সমকামিতা জনসংখ্যা বৃদ্ধিতে ব্যঘাত ঘটায়'' – ফেসবুক পাতায় এই মন্তব্য একজন পাঠকের৷ (08.03.2017)\nইসলাম হবে সবচেয়ে ‘বড় ধর্ম'?\nভবিষ্যতে বিশ্বে সবচেয়ে বেশি মুসলমান থাকবে –যুক্তরাষ্ট্রভিত্তিক গবেষণার এই ফলাফলের সাথে ডয়চে ভেলের অনেক পাঠকই একমত৷ তবে আমাদের ফেসবুক পাতায় কেউ কেউ ভিন্নমতও প্রকাশ করেছেন৷ (17.05.2017)\n‘তথাকথিত প্রগতিশীলরা বিশৃঙ্খলা সৃষ্টি করছে'\n‘‘প্রগতিশীল মানেই মদপান, গাঁজা টানা! এটি বিকৃত মানসিকতা''– প্রধানমন্ত্রী শেখ হাসিনার এই বক্তব্যের সাথে অসংখ্য পাঠক একমত৷ ডয়চে ভেলের ফেসবুক পাতায় অবশ্য কিছু পাঠক ভিন্নমতও প্রকাশ করেছেন৷ (07.06.2017)\nকি-ওয়ার্ডস হ্যাপি, হ্যাপী, পাঠক মতামত, ফেসবুক মতামত


'রোনালদো কেন! আমার থেকে ভাল কেউ-ই হতে পারে না' » www.dinajpur24.com\nHome খেলাধুলা ‘রোনালদো কেন! আমার থেকে ভাল কেউ-ই হতে পারে না’\n‘রোনালদো কেন! আমার থেকে ভাল কেউ-ই হতে পারে না’\n(দিনাজপুর২৪.কম) রিয়াল মাদ্রিদের পর্তুগিজ সুপারস্টার ক্রিস্টিয়ানো রোনালদো সম্প্রতি নিজেকে ফুটবল বিশ্বের শ্রেষ্ঠ খেলোয়াড় হিসেবে উল্লেখ করেন। আর তাতেই যেন ফুঁসে ওঠেন ফুটবলের রাজপুত্র দিয়েগো ম্যারাডোনা। রোনাল্ডোর শ্রেষ্ঠত্ব নিয়ে প্রশ্ন তুলেন তিনি। পাশাপাশি রোনালদোর সেই মন্তব্যের পাল্টা জবাবও দিয়েছেন সংযুক্ত আরব আমিরশাহীর দ্বিতীয় বিভাগের ক্লাব আল ফুজাইরাহ এসসি-র কোচ ম্যারাডোনা। এ ব্যাপারে তিনি বলেন, ‘আমার মনে হয় না রোনালদোই সেরা। নিশ্চয়ই ওর ঝখঝকে ফুটবল কেরিয়ারকে আমি সম্মান করি। কিন্তু এর বেশি আর কিছু নয়। কারণ বিশ্বের সেরা ফুটবলার আমি। রোনালদো কেন! আমার থেকে ভাল কেউ-ই হতে পারে না।’\nসাতান্ন বছরের আর্জেন্টাইন এই কিংবদন্তি আরও বলেন, ‘আমি ফুটবলার হিসেবে যা করেছি, তা অন্য কেউ করতে পারবে না। তা সে ভালই হোক বা খারাপ। নির্বোধের মতো অনেকেই অনেক কিছু বলতে পারে। কিন্তু সবাই জানে সেরা ফুটবলার হল ম্যারাডোনা।’ -ডেস্ক


দায়িত্বরত অবস্থায় পুলিশের মোবাইল ফোন ব্যবহারে বিধিনিষেধ আরোপ করা হয়েছে। পুলিশের মহাপরিদর্শক (আইজিপি) ড. মোহাম্মদ জাবেদ পাটোয়ারীর স্বাক্ষরিত এ সংক্রান্ত এক আদেশ জারি করা হয়েছে।\nপুলিশ সদর দফতর সূত্র জানায়, অনেক আগে থেকেই পুলিশ সদর দফতর থেকে এ ধরনের নির্দেশনা জারি করা আছে। কিন্তু অনেক পুলিশ সদস্য দায়িত্বপালনের সময় মোবাইল ফোন নিয়ে ব্যস্ত থাকেন, দায়িত্বের প্রতি অবহেলা দেখিয়ে কেউ কেউ মোবাইল ফোনে গেমস খেলে বা সামাজিক যোগাযোগমাধ্যম ফেসবুকে সময় কাটান। সম্প্রতি সিলেটে অধ্যাপক ড. জাফর ইকবালের ওপর জঙ্গি হামলার সময়ও দায়িত্বরত পুলিশ সদস্যদের মোবাইল ফোনে ব্যস্ত থাকতে দেখা গেছে। এই পরিপ্রেক্ষিতে পুলিশ সদর দফতর থেকে মোবাইল ফোন ব্যবহার-সংক্রান্ত নতুন নির্দেশনা দেয়া হলো।\nGazipurOnline.com: দায়িত্বরত পুলিশের মোবাইল ব্যবহার নিষিদ্ধ


ইতালি আওয়ামী লীগে একি হাল! Dhakatimes24\n| প্রকাশিত : ২৪ আগস্ট ২০১৯, ২১:৪৪\nইউরোপে ইতালি আ’লীগের নেতাকর্মীরা একসময়ে খুব গর্ব করেই বলতেন আমি ইতালি আ’লীগের ওই পদে আছি। এখন ইতালি আ’লীগ সে জৌলুশ হারিয়েছে।\nদলের চেইন অব কমান্ড ভেঙে পড়েছে। মূলত দীর্ঘদিন দলের সম্মেলন না হওয়ায় নেতাকর্মীদের মধ্যে হতাশা বিরাজ করছে। কেউ কেউ আবার দলীয় সিদ্ধান্তের বাইরে আলাদা মিটিং মিছিল করছেন। শাখা কমিটিগুলোরও একই অবস্থা নাপলি, আনকোনা, পালেরমোসহ বেশ কয়েকটি শহরে কমিটির মধ্যে বিদ্রোহ রয়েছে। লোম্বারদিয়া আ’লীগে দীর্ঘদিন যাবত সভাপতির পদটি ফাঁকা রয়েছে। বছরের পর বছর চলছে ভারপ্রাপ্ত সভাপতি দিয়ে। তাছাড়া লোম্বারদিয়া আ’লীগের কমিটির মেয়াদ শেষ হয়ে গেলেও সম্মেলন দেয়ার কোন আলামত নেই। মূলত ইতালি আ’লীগে দীর্ঘদিন সম্মেলন না হওয়ায় দলে বিশৃঙ্খলার সৃষ্টি হয়েছে।\n২০১২ সালে শেষবারের মত সম্মেলনে মোহাম্মদ ইদ্রিস ফরাজীকে সভাপতি ও হাসান ইকবালকে সাধারণ সম্পাদক করে দেয়া কমিটির মেয়াদ সাড়ে চার বছর আগেই শেষ হয়ে গেছে। ইতালি আওয়ামী লীগের তৃণমূল নেতাকর্মীরা বারবার সম্মেলন দাবি করলেও এখনো পর্যন্ত সম্মেলনের দেখা নেই। সভাপতির ভাই দলের সহ-সভাপতি জাহাঙ্গীর ফরাজীর নেতৃত্বে আলাদা একটি মোর্চা করে তারা সভা-সমাবেশ করছেন। ইতোমধ্যে তাদের সভা-সমাবেশের ভিডিও ভাইরাল হয়েছে। ওই সভায় ফরাজীর ছোট ভাই জাহাঙ্গীর ফরাজী গণ-অভ্যুত্থানের মাধ্যমে ইদ্রিস ফরাজীকে দলীয় পদ থেকে হটানোর ঘোষণা দিয়েছে সম্প্রতি একটি সভায়।\nশুধু তাই নয়, হাসান-ফরাজীর নেতৃত্বে কোন অনুষ্ঠান হলেও জাহাঙ্গীর ফরাজীর অংশটি আরেকটি প্রোগ্রাম করছেন।\nসবশেষ রোমে দূতাবাস আয়োজিত ১৫ আগস্টের শোক সভায় জাহাঙ্গীর ফরাজির অংশ যোগ দিলেও ইতালি আওয়ামী লীগের শোক সভায় জাহাঙ্গীর ফরাজীর কোন নেতাকর্মী উপস্থিত ছিলেন না।\nঅন্যদিকে ইতালি আ’লীগের শোক সভায় তারা না গিয়ে অন্য একটি শোক সভার আয়োজন করে- যা রোমের তরপিনাত্তারার রসই রেস্টুরেন্টের হলরুমে হয়।\nনাম প্রকাশ না করার শর্তে দলীয় কয়েকজন নেতাকর্মী বলেন, ‘ইদ্রিস ফরাজীর প্রতি যেখানে আপন ভাইয়ের আস্থা নেই- সেখানে তৃণমূল নেতাকর্মীরা আস্থা রাখে কীভাবে! সর্ব ইউরোপিয়ান আওয়ামী লীগের দুই নেতা বিভিন্ন সভা-সমাবেশে অবিলম্বে ইউরোপের দেশগুলোতে সম্মেলন অনুষ্ঠানের আহ্বান জানালেও ইতালি আওয়ামী লীগ তার ব্যতিক্রম।এ ক্ষেত্রে ওই দুই নেতাই যেন মুখে কুলুপ এঁটে রেখেছেন।\nইতালি আওয়ামী লীগের সম্মেলন অবিলম্বে ঘোষণা করা না হলে সভাপতি ও সাধারণ সম্পাদকের বাইরের অংশ এক হয়ে সম্মেলনের তারিখ ঘোষণা করতে পারেন বলে ব্যাপক গুঞ্জন রয়েছে রাজধানী রোমে।\nশুধু তাই নয়, নানা অনিয়ম চলছে পদ-পদবীর ক্ষেত্রেও। অনিল দাস গুপ্ত ও এমএ গণি স্বাক্ষরিত আওয়ামী লীগের বর্তমান কমিটিতে এমএ রব মিন্টু একজন সদস্য। কিন্তু তিনি নিজেকে যুগ্ম সাধারণ সম্পাদক বলে দাবি করে আসছেন। এসব অনিয়মেরও প্রতিবাদ করেছেন তৃণমূল নেতাকর্মীরা।\nএদিকে হাজী ইদ্রিস ফরাজি শরীয়তপুর জেলা আ’লীগের সহসভাপতি পদে থাকায় অনেকেই ধরে নিয়েছেন- তিনি আর ইতালি আ’লীগের সভাপতি পদে থাকতে পারছেন না। তাই সম্মেলন দিতে বিলম্ব করছেন।’\nএ ব্যাপারে ইতালি আ’লীগের সভাপতি ইদ্রিস ফরাজির সাথে বাংলাদেশে যোগাযোগ করার চেষ্টা করা হলে তার ফোন বন্ধ পাওয়া যায়।\nতবে দলের অন্যতম সহসভাপতি জাহাঙ্গীর ফরাজির সাথে বাংলাদেশে যোগাযোগ করা হলে তিনি বলেন, ‘শোক দিবসের অনুষ্ঠানে দলের কয়েকজন নেতাকর্মীকে দাওয়াত না দেয়ায় তারা জাতির জনকের রুহের মাগফেরাত কামনা করে অন্য একটি শোক সভার আয়োজন করে।’\nতিনি আরো বলেন, ‘আমাদের কারো প্রতি ব্যক্তি আক্রোশ নেই। আমরা সম্মেলন চাই, দলের শৃঙ্খলা বজায় রাখতে সম্মেলনের কোন বিকল্প নেই।’\nসাধারণ সম্পাদক হাসান ইকবাল বলেন, ‘চলতি বছরের শেষের দিকে ইতালি আ’লীগের সম্মেলন হবে।’\nদলের বিদ্রোহীদের সম্পর্কে তিনি বলেন, ‘সভাপতি বাংলাদেশ থেকে ইতালিতে ফিরলেই এ ব্যাপারে আলোচনা করা হবে।’


Home > খুলনা বিভাগ > কোরআন শরীফের আয়াত শ্রীকৃষ্ণের পায়ের নিচে ভন্ড কবিরাজের ভুল!\nFebruary 17, 2022 February 17, 2022 khulnatv01@khl82LeaveaComment on কোরআন শরীফের আয়াত শ্রীকৃষ্ণের পায়ের নিচে ভন্ড কবিরাজের ভুল!\nস্টাফ রিপোর্ট: যখন হজরত ইবরহীম বলল, ‘হে আমার রব, আপনি এ শহরকে নিরাপদ করে দিন এবং আমাকে ও আমার সন্তানদেরকে মূর্তি পূজা থেকে দূরে রাখুন। দোয়ার প্রেক্ষাপট: হযরত ইব্রাহীম (আ.) নিজ এবং তাঁর সন্তানদেরকে মূর্তিপূজা থেকে রক্ষার্থে অর্থাৎ তাদেরকে শিরকমুক্ত রাখতে আল্লাহর নিকট এরূপ প্রার্থনা করেন।\nসূরা ইবরাহিম – ১৪:৩৫গত ৬ /৭ মাস আগে ঐ বাড়ীতে একজন মহিলা পাগল মত হয়ে যায় ঠিক ঐ সময় এক জন কবিরাজের কাছে যায় দোয়া আনতে তখন ঐ কবিরাজ একটি কোরআন শরীফের দোয়া লিখে দেন। দেওযার পর কবিরাজ বলেছেন তুমি যে রুমে থাকও সে রুমের দরোজায় টানিয়ে রাখবে।\nকিন্তু দুঃখ জনক বিষয় হলো এই যে ইসলামের মূল কিতাব কোরআন শরীফের আয়াত মূর্তি পুজার পায়ের নিচে টানানো আছে। ঘটনা টি ঘটেছে ১৫নং ফুলহরি ইউনিয়ন, ফুলহরি গ্রামে, শ্রী বাসুদেব বিশ্বাস পিতা শ্রী পুল্লাদ বিশ্বাস, মাঝিপাড়া। সেখানে দেখা মিলল হিন্দুদের শ্রীকৃষ্ণর পায়ের নিচেই ইসলামের কোরআন শরীফের আয়াত।\nকিন্তুু শৈলকূপার থানার প্রধান কর্মকর্তা ও তদন্ত ওসি সত্যতা শনাক্ত করেছেন। সে সাথে উপস্থিত ছিলেন ১৫নং ফুলহরি ইউনিয়ন পরিষদের চেয়ারম্যান সহ পরিষদের সদস্যবৃন্দ।\nTagged কোরআন শরীফের আয়াত ভন্ড কবিরাজের ভুল শিরকমুক্ত সন্তানদেরকে মূর্তিপূজা সূরা ইবরাহিম


প্রাক্তন কোন লাল-হলুদ তারকা কে এবারে দেখা যেতে পারে দলের দায়িত্বে?\nPublished by BADGEB Admin on 12th March 2020 12th March 2020\nLast Updated 1:39 PM 12th March 2020 .\nখুবই খারাপ একটা মরশুম কাটানোর পরে কোয়েসের চলে যাওয়া শুধু সময়ের অপেক্ষা। এরই মধ্যে সামনের মরশুমে যাতে ইস্টবেঙ্গল আইএসএল খেলতে পারে তার চেষ্টায় ত্রুটি রাখছেন না কর্মকর্তারা। কিন্তু ২০২০ মরশুম যেটা আসলে শতবর্ষ পূরণের বছর, সেই বছরে শুধু আইএসএল খেলাই লক্ষ নয়, লক্ষ সাফল্য পাওয়া এবং শক্তিশালী দলগঠন হলে তবেই সেটা সম্ভব।\nএবং সূত্রের খবর, এই দলগঠনের কাজেই শরিক হতে চলেছেন প্রাক্তন এক লাল হলুদ যোদ্ধা। হ্যাঁ, ঠিকই ধরেছেন ছবি দেখে, ভাইচুং ভুটিয়া কে এবার আইএসএল খেলার ব্যাপারে দল গঠন এবং পরামর্শদাতা ভূমিকায় দেখা যেতে পারে, পরিস্তিতি সেই দিকেই এগোচ্ছে। ভারতীয় ফুটবলের নক্ষত্র ভাইচুং কে যদি ইস্টবেঙ্গল ম্যানেজমেন্ট তাদের কাজের শরিক হিসাবে পায় তাহলে যে লাভ লালহলুদেরই, সেটা বলাই বাহুল্য।


যুদ্ধবন্দী যৌণদাসী মুসলমানদের জন্য হালাল! - বিস্ময়কর কোরআন\nযুদ্ধবন্দী যৌণদাসী মুসলমানদের জন্য হালাল!\nকোরানে যুদ্ধবন্দী যৌণদাসী মুসলমানদের জন্য হালাল করা হয়েছে!\nঅমুসলিম ও ইসলাম বিদ্বেষীদের ইসলাম বিরোধী প্রপাগান্ডার একটি বড় হাতিয়ার হলো , কোরানে নাকি যুদ্ধবন্দী যৌণদাসী মুসলমানদের জন্য হালাল করা হয়েছে। চলুন আয়াতগুলো দেখি-\n“মা মালাকাত আইমানুকুম” যার অর্থ করা হয়েছে যুদ্ধবন্দী যৌণদাসী।\n“মা মালাকাত আইমানুকুম” এর অর্থ যুদ্ধবন্দী যৌণদাসীও নয় বা তোমার ডান হাতের অধীনস্তও নয়।\n“মা মালাকাত আইমানুকুম“এর প্রকৃত অর্থ হলো – “তারাই, যারা তোমার শপথ বা অঙ্গীকারের আওতাধীন”।\n“আইমানু” শব্দটি হলো “ইয়ামিন” শব্দের বহুবচন , যার অর্থ হলো – শপথ বা অঙ্গীকার , ইংরেজিতে OATH ।\nনিচে কোরান থেকে কিছু উদাহরন দেয়া হলো –\nআর তোমাদের শপথের (আইমানুকুম) জন্য আল্লাহর নামকে লক্ষ্যবস্তু বানিও না…\nযারা আল্লাহর নামে কৃত তাদের অঙ্গীকার (আইমানুহুম) এবং প্রতিজ্ঞা সামান্য মুল্যে বিক্রয় করে …\nতারা তাদের জোর শপথ (আইমানুহুম) নিয়ে আল্লাহর কসম খায় যে, যদি তাদের কাছে কোন নিদর্শন আসে, তবে অবশ্যই তারা বিশ্বাস স্থাপন করবে। …\nআল্লাহর নামে অঙ্গীকার করার পর সে অঙ্গীকার পূর্ণ কর এবং পাকাপাকি শপথ (আল-আইমান) করার পর তা ভঙ্গ করো না,…\nএই রুপ আরো অনেক আয়াত আছে কোরানে, যেখানে ‘আইমানুকুমের’ অর্থ “শপথ” হলেই কেবল আয়াতের মানে অর্থবহ হয়।\nমজার ব্যাপার হলো “মা মালাকাত আইমানুকুম” শুধুমাত্র নারীর জন্য প্রযোজ্য তা কিন্তু নয়।\n“মা মালাকাত আইমানুকুম” পুরুষ ও হতে পারে।\nএর প্রমাণ স্বরূপ নিচের আয়াতটি পড়ে দেখতে পারেন –\nঈমানদার নারীদেরকে বলুন, তারা যেন তাদের দৃষ্টিকে নত রাখে এবং তাদের যৌন অঙ্গের হেফাযত করে। তারা যেন যা সাধারণতঃ প্রকাশমান, তা ছাড়া তাদের সৌন্দর্য প্রদর্শন না করে এবং তারা যেন তাদের মাথার ওড়না বক্ষ দেশে ফেলে রাখে এবং তারা যেন তাদের স্বামী, পিতা, শ্বশুর, পুত্র, স্বামীর পুত্র, ভ্রাতা, ভ্রাতুস্পুত্র, ভগ্নিপুত্র, স্ত্রীলোক অধিকারভুক্ত দাঁস (আইমানুহুন্না), যৌনকামনামুক্ত পুরুষ, ও বালক, যারা নারীদের গোপন অঙ্গ সম্পর্কে অজ্ঞ, তাদের ব্যতীত কারো কাছে তাদের সৌন্দর্য প্রকাশ না করে,…\nতাহলে এই আয়াতের কি এটাই অর্থ করব যে , ঈমানদার নারীরা যৌণদাঁস রাখতে পারবে?\nকোরানের “মা মালাকাত আইমানুকুম” কোন যৌণ দাঁস বা দাঁসী রাখার স্বীকৃতি দিচ্ছে না , যেমনটি অতীতের ঈমামগণ , তাফসীরকারগণ ও তাদের অন্ধ অনুসারী বর্তমানের অনুবাদকগণ অনুবাদ করেছেন।\nবরং সেই সকল অর্থনৈতিক বিপর্যয়ে পতিত হতভাগ্য পুরুষ ও নারীদের কথা বলেছে , যাদের ভরনপোষনের ভার নিতে ইমাণদার পুরুষ ও নারীরা শপথ করেছেন। অর্থনৈতিক বিপর্যয়ে পতিত এই হতভাগ্য পুরুষ ও নারী, এরা কারা?\nএর উত্তর কোরানেই আছে।\nকোরান থেকেই আমরা জানতে পারি ইসলামের সুচনালগ্নে আত্মরক্ষার্থে বিভিন্ন যুদ্ধে বহুসংখ্যক পুরুষ শহিদ হন , ফলে তাদের পরিবার মারাত্মক অর্থনৈতিক বিপর্যয়ে পতিত হয় বা নিঃস্ব হয়ে পড়ে।\nএছাড়াও ইসলাম ধর্ম গ্রহণ করার কারনে বহু সংখ্যক পুরুষ ও নারী নিজবাসভূমি থেকে বিতাড়িত হয়ে অর্থনৈতিক বিপর্যয়ে পড়ে।\nঅনেক নারী ইসলাম গ্রহণ করার কারনে তাদের পৌত্তলিক স্বামী কতৃক বিতাড়িত হয় বা পৌত্তলিক স্বামীকে ছেড়ে এসে মুসলমানদের আশ্রয় গ্রহণ করে, ফলে তারাও মারাত্মক অর্থনৈতিক বিপর্যয়ে পতিত হয় বা নিঃস্ব হয়ে পড়ে। নিচের আয়াতটি পড়ুন-\nমুমিনগণ, যখন তোমাদের কাছে ঈমানদার নারীরা হিজরত করে আগমন করে, তখন তাদেরকে পরীক্ষা কর। আল্লাহ তাদের ঈমান সম্পর্কে সম্যক অবগত আছেন। যদি তোমরা জান যে, তারা ঈমানদার, তবে আর তাদেরকে কাফেরদের কাছে ফেরত পাঠিও না। এরা কাফেরদের জন্যে হালাল নয় এবং কাফেররা এদের জন্যে হালাল নয়। কাফেররা যা ব্যয় করেছে, তা তাদের দিয়ে দাও। তোমরা, এই নারীদেরকে প্রাপ্য মোহরানা দিয়ে বিবাহ করলে তোমাদের অপরাধ হবে না। তোমরা কাফের নারীদের সাথে দাম্পত্য সম্পর্ক বজায় রেখো না। তোমরা যা ব্যয় করেছ, তা চেয়ে নাও এবং তারাও চেয়ে নিবে যা তারা ব্যয় করেছে। এটা আল্লাহর বিধান; তিনি তোমাদের মধ্যে ফয়সালা করেন। আল্লাহ সর্বজ্ঞ প্রজ্ঞাময়।…\nযেমনটি দেখা যাচ্ছে এই সেই বিবাহিতা নারীরা, যাদেরকে মোহরানার বিনিময়ে বিবাহ করা হালাল করা হয়েছে , কোন যৌণ দাসীকে হালাল করার কথা কোরানে বলা হয়নি। আরো একটি আয়াতের কথা না বল্লেই নয় –\nআর তোমাদের মধ্যে যে ব্যক্তি স্বাধীন মুসলমান নারীকে বিয়ে করার সামর্থ্য রাখে না, সে তোমাদের শপথভুক্ত মুসলিম নারীকে(আইমানুকুম) বিয়ে করবে। আল্লাহ তোমাদের ঈমান সম্পর্কে ভালোভাবে জ্ঞাত রয়েছেন। তোমরা পরস্পর এক, অতএব, তাদেরকে তাদের পরিবারের (أَهْلِهِنَّ) অনুমতিক্রমে বিয়ে কর এবং নিয়ম অনুযায়ী তাদেরকে মোহরানা প্রদান কর এমতাবস্থায় যে, তারা বিবাহ বন্ধনে আবদ্ধ হবে-ব্যভিচারিণী কিংবা উপ-পতি গ্রহণকারিণী হবে না। অতঃপর যখন তারা বিবাহ বন্ধনে এসে যায়, তখন যদি কোন অশ্লীল কাজ করে, তবে তাদেরকে স্বাধীন নারীদের অর্ধেক শাস্তি ভোগ করতে হবে। এ ব্যবস্থা তাদের জন্যে, তোমাদের মধ্যে যারা ব্যভিচারে লিপ্ত হওয়ার ব্যাপারে ভয় করে। আর যদি সবর কর, তবে তা তোমাদের জন্যে উত্তম। আল্লাহ ক্ষমাশীল, করুণাময়।…\nএই আয়াতে দেখা যাচ্ছে পরিবারের অনুমতি নিয়েই এবং মোহরানা দিয়েই কেবল কোন “মা মালাকাত আইমানুকুমের” সাথে বিবাহবন্ধনে আবদ্ধ হওয়া যায়। যারা “মা মালাকাত আইমানুকুমের” অর্থ যৌণদাসী করেছেন , তারা বোধহয় এই আয়াতের কথা ভুলে গিয়েছিলেন।\n← নারীকে রাস্ট্রের শাসক\nএকাধিক স্ত্রী রাখার অধিকার →\nকোরআনে বীর্যের উৎস\nদুই উদয়াচল ও মধ্যবর্তী বহু উদয়াচল!\nপ্রথম মুসলীম কে?


tmc writes letter to narendra modi for remove SOLICITOR GENERAL TUSHAR MEHTA from narada case after meeting with suvendu adhikari ,'অভিযুক্ত' শুভেন্দুর সঙ্গে 'গোপন' বৈঠক, তুষার মেহেতাকে সরাতে মোদিকে চিঠি তৃণমূলের– News18 Bangla\nTMC WRITES LETTER TO NARENDRA MODI FOR REMOVE SOLICITOR GENERAL TUSHAR MEHTA FROM NARADA CASE AFTER MEETING WITH SUVENDU ADHIKARI SB\nSuvendu Adhikari Tushar Mehta Meeting: 'অভিযুক্ত' শুভেন্দুর সঙ্গে 'গোপন' বৈঠক, তুষার মেহেতাকে সরাতে মোদিকে চিঠি TMC-র\nSuvendu Adhikari Tushar Mehta Meeting: ইতিমধ্যেই তৃণমূলের তরফে চিঠি পাঠানো হয়েছে স্বরং নরেন্দ্র মোদিকে। অভিযুক্ত শুভেন্দু অধিকারীর সঙ্গে সলিসিটর জেনারেল তুষার মেহেতার বৈঠক স্বার্থের সংঘাত বলে দাবি তৃণমূলের।\n#কলকাতা: বিজেপিতে যোগ দেওয়া ইস্তক তৃণমূলের দুর্নীতি নিয়ে বারবার উচ্চস্বরে আক্রমণ শানাচ্ছেন বর্তমানে রাজ্যের বিরোধী দলনেতা শুভেন্দু অধিকারী। এরই মধ্যে নারদ মামলায় ফিরহাদ হাকিম, সুব্রত মুখোপাধ্যায়, মদন মিত্র ও শোভন চট্টোপাধ্যায়দের গ্রেফতারি পর শুভেন্দুর গ্রেফতারির দাবিতেও সরব হয় তৃণমূল। যদিও শুভেন্দুকে গ্রেফতারি তো দূর, বরং ওই ঘটনায় বিজেপির প্রভাব খাটানোর অভিযোগ উঠছে বারবার। এই পরিস্থিতি বৃহস্পতিবার নারদ মামলায় সিবিআই-এর আইনজীবী তথা সলিসিটর জেনারেল তুষার মেহেতার সঙ্গে দিল্লিতে শুভেন্দু অধিকারী বৈঠক করেন। তারপরই গর্জে ওঠেন তৃণমূল নেতা কুণাল ঘোষ, সাংসদ ডেরেক ও ব্রায়েনরা। নারদ মামলায় একজন অভিযুক্তের সঙ্গে সিবিআই-এর আইনজীবী তথা দেশের সলিসিটর জেনারেল কীভাবে বৈঠক করতে পারেন, তা নিয়ে সরব হওয়ার পর এবার সলিসিটর জেনারেল পদ থেকে তুষার মেহেতাকে সরিয়ে দেওয়ার দাবি তুলল তৃণমূল। শুধু তাই নয়, ইতিমধ্যেই তৃণমূলের তরফে চিঠি পাঠানো হয়েছে স্বরং নরেন্দ্র মোদিকে। অভিযুক্তের সঙ্গে সলিসিটর জেনারেলের বৈঠক স্বার্থের সংঘাত বলে উল্লেখ করে তৃণমূলের দাবি, নারদ মামলায় এরপর সিবিআই-এর হয়ে তুষার মেহেতার সওয়াল করলে আইনের প্রতি আস্থা কমবে মানুষের।\nপ্রসঙ্গত, বৃহস্পতিবারই শুভেন্দু-তুষার বৈঠকের পর তৃণমূল মুখপাত্র কুণাল ঘোষ ট্যুইটারে লিখেছিলেন, 'নারদ কেলেঙ্কারির এফআইআরে নাম থাকা অভিযুক্ত ব্যক্তি সিবিআই-এর আইনজীবী (SG) তুষার মেহতার সঙ্গে বৈঠক করলেন কেন? বিজেপি মধ্যস্থতা করে বাঁচাচ্ছে? অবিলম্বে সেই অভিযুক্তের গ্রেপ্তার চাই।' যদিও শুভেন্দুর নাম তিনি উল্লেখ করেননি ট্যুইটে। তবে, সেই ব্যক্তি যে শুভেন্দু অধিকারীই, তা স্পষ্ট বলেই মত রাজনৈতিক মহলের।\nপ্রসঙ্গত, নারদ ও সারদা মামলায় অভিযুক্ত শুভেন্দু অধিকারী। মামলার বিচার প্রক্রিয়া চলছে। তদন্তকারী সংস্থার নাম সিবিআই এবং ইডি। দুটি কেন্দ্রীয় সংস্থার আইনজীবী হলেন সলিসিটর জেনারেল তুষার মেহতা। এই পরিস্থিতিতে বৃহস্পতিবার দুপুরে দিল্লিতে ১০ নম্বর, আকবর রোডে তুষার মেহতার বাড়িতে গিয়ে তাঁর সঙ্গে কুড়ি মিনিট বৈঠক করেন শুভেন্দু অধিকারী।\nযদিও তুষার মেহেতার সঙ্গে বৈঠক প্রসঙ্গে 'নিউজ 18 বাংলা'-র প্রশ্নের মুখে পড়তে হয়েছিল শুভেন্দুকে। তাঁর কাছে জানতে চাওয়া হয়েছিল তৃণমূল নেতা কুণাল ঘোষ ও ডেরেক ও'ব্রায়েন টুইট করে তাঁর তুষার মেহেতার বাড়িতে যাওয়া নিয়ে তীব্র কটাক্ষ করেছেন। প্রশ্নের উত্তর এড়িয়ে শুভেন্দুর জবাব ছিল, "যিনি সারদা মামলায় সাড়ে তিন বছর জেল খেটেছেন, তাঁর প্রশ্নের উত্তর দেব না।" কিন্তু তৃণমূল যে বিষয়টি নিয়ে ছেড়ে কথা বলবে না, তা স্পষ্ট।\nশুরু থেকেই তৃণমূল প্রশ্ন তুলছিল, ফিরহাদ, মদনদের গ্রেফতার করা হলেও শুভেন্দু অধিকারীর বিরুদ্ধে কেন CBI পদক্ষেপ করল না? এমনকী নির্বাচনী হলফনামাতেও নারদ মামলার কথা উল্লেখ করেননি শুভেন্দু, সেই অভিযোগও তোলে ঘাসফুল শিবির। জানা গিয়েছে, নন্দীগ্রামের BJP বিধায়ক শুভেন্দু অধিকারী নির্বাচনী হলফনামায় নারদ মামলার অভিযোগের তথ্য দেননি। উল্লেখ্য, নির্বাচনী হলফনামায় প্রার্থীকে নিজের বিরুদ্ধে কোনও মামলা থাকলে তা উল্লেখ করতে হয়। এক্ষেত্রে শুভেন্দু নারদ মামলা সংক্রান্ত কোনও তথ্য উল্লেখ করেননি বলে দাবি করা হয়।


১২ দেশে ছড়িয়ে পড়েছে করোনা ভাইরাস–জেনে নিন সতর্ক থাকার পদ্ধতিগুলো! | Puber Kalom\n১২ দেশে ছড়িয়ে পড়েছে করোনা ভাইরাস–জেনে নিন সতর্ক থাকার পদ্ধতিগুলো!\nপুবের কলম, ওয়েব ডেস্ক: করোনাভাইরাসে উদ্বেগ বাড়ছে চীনে। যতই সময় যাচ্ছে এই ভাইরাসে আক্রান্ত ও মৃতের সংখ্যা বাড়ছেই। গত কয়েকদিনে কয়েক হাজার মানুষ এই ভাইরাসে আক্রান্ত হয়েছে। হাসপাতালগুলোতে চিকিৎসকদের দম ফেলারও সময় নেই। এখন পর্যন্ত সেখানে ৫৬ জনের মৃত্যুর খবর পাওয়া গেছে। প্রাণঘাতী নতুন এই ভাইরাস দ্রুত ছড়িয়ে পড়ছে বলে সতর্ক করেছেন চীনের প্রেসিডেন্ট শি জিনপিং। চীনের নববর্ষের অনুষ্ঠানে সরকারি কর্মকর্তাদের নিয়ে করা এক বিশেষ বৈঠকে তিনি আশঙ্কা প্রকাশ করে বলেন, দেশ মারাত্মক পরিস্থিতির মধ্য দিয়ে যাচ্ছে। উহান শহরে প্রথম প্রাদুর্ভাব দেখা যাওয়ার পর চীনের অন্যান্য শহরেও এই ভাইরাস ছড়িয়ে পড়ছে। তবে সরকার যতটা বলছে তার চেয়েও পরিস্থিতি আরও ভয়াবহ হয়ে পড়েছে। এখন পর্যন্ত সেখানে প্রায় এক লাখ মানুষ করোনাভাইরাসে আক্রান্ত হয়েছেন বলে এক চিকিৎসা কর্মী দাবি করেছেন।উহান শহরের হাসপাতালে কর্মরত এক নার্সের দাবি, সেখানে ইতোমধ্যেই এক লাখ মানুষ করোনাভাইরাসে আক্রান্ত হয়েছেন। মাস্ক পরে হাসপাতালে রোগীদের চিকিৎসায় নিয়োজিত রয়েছেন ওই নার্স। তিনি বলছেন, সরকারিভাবে যে সংখ্যা বলা হচ্ছে প্রকৃতপক্ষে আক্রান্তের সংখ্যা আরও কয়েক গুণ বেশি। এরই মধ্যে যুক্তরাজ্যভিত্তিক গবেষকরা আশঙ্কা প্রকাশ করেছেন যে, এই ভাইরাসের সংক্রমণ চীনের পক্ষে নিযüন্ত্রণে রাখা সম্ভব হবে না। একাধিক শহরে ঢোকা এবং শহর থেকে বের হওয়ার ব্যাপারে সীমাবদ্ধতা আরোপ করা হলেও ইতোমধ্যেই অনেক শহরেই এই ভাইরাসের বিস্তার ঘটেছে।\nচীনের রাষ্ট্রীয় সংবাদমাধ্যম পিপল’স ডেইলি জানিয়েছে, জরুরি সেবাদানের লক্ষ্যে ১৩শ শয্যাবিশিষ্ট দ্বিতীয় একটি হাসপাতালের নির্মাণকাজ শুরু করা হবে এ সপ্তাহের মধ্যেই। এক হাজার শয্যাবিশিষ্ট একটি হাসপাতালের নির্মাণকাজ ইতোমধ্যেই শুরু হয়েছে।\nবিজ্ঞানীদের অনুমান, একজন করোনাভাইরাস আক্রান্ত ব্যক্তি গড়ে আড়াইজন মানুষের মধ্যে এই ভাইরাসটি ছড়াচ্ছে। এই সংস্থাটি চীনা কর্তৃপক্ষের প্রয়াসের প্রশংসা করেছে, কিন্তু এরকম আশঙ্কাও প্রকাশ করছে যে ভাইরাস সংক্রমণ নিয়ন্ত্রণে আনতে ছড়িয়ে পড়ার হার ৬০- কমাতে হবে।\nবিজ্ঞানীদের মতে এই পদক্ষেপ নিশ্চিত করা সহজ নয়। ভাইরাস সংক্রমণের হার নিয়ন্ত্রণে আনতে এমন রোগীদেরও আলাদা করতে হবে যাদের মধ্যে সাধারণ সর্দিজ্বরের সামান্য লক্ষণও দেখা গেছে।\nবিশ্ব স্বাস্থ্য সংস্থার মতে, এ ভাইরাসে আক্রান্তদের মধ্যে সর্বোচ্চ ১২৯৭ জন চীনে (হংকং, মাকু ও তাইপেসহ) এছাড়া আমেরিকায় দুইজন, ফ্রান্সে ৩ জন কোরিয়ায় ২ জন ভিয়েতনামে ২ জন থাইল্যান্ডে ৪ জন সিঙ্গাপুরে ৩ জন, অস্ট্রেলিয়া ৩, জাপানে ৩ জন সর্বশেষ নেপালে একজনকে সনাক্ত করা হয়েছে।\nবিশ্ব স্বাস্থ্য সংস্থার প্রতিবেদনে হংকং ম্যাকাও তাইপে এই তিন দেশ কে চীনের আওতায় রেখেছে। সেই হিসেবে তারা ১০টি দেশ বলছে। আর এই তিনটিকে হিসাব করলে এ ভাইরাসে আক্রান্ত ব্যক্তি পাওয়া দেশের সংখ্যা ১৩টি হবে।\nএদিকে ভারতে করোনাভাইরাস আক্রান্তের তথ্য বিভিন্ন সামাজিক গাযোগ মাধ্যমে দেখা গেল এখন পর্যন্ত বিশ্ব স্বাস্থ্য সংস্থা ভারতের বিষয় কোনো তথ্য প্রকাশ করেনি। বাংলাদেশ পর্যন্ত কোন করোনা ভাইরাস আক্রান্ত মানুষের সন্ধান মিলেনি বলে নিশ্চিত করেছে আইইডিসিআর।\nএদিকে চীন সারাদেশে আক্রান্ত রোগী শনাক্তে বাস, ট্রেনে তল্লাশি শুরু করেছে। আক্রান্ত কাউকে পেলে সঙ্গে সঙ্গে আলাদা করে ফেলা হচ্ছে। চীনজুড়ে সাড়ে ৪০০ সামরিক মেডিক্যাল কর্মী নিয়োগ করা হয়েছে।\nএই ভাইরাস মানুষের ফুসফুসে সংক্রমণ ঘটায় এবং শ্বাসতন্ত্রের মাধ্যমেই এটি একজনের দেহ থেকে আরেকজনের দেহে ছড়ায়। সাধারণ ফ্লু বা ঠান্ডা লাগার মতো করেই এ ভাইরাস ছড়ায় হাঁচিকাশির মাধ্যমে। তবে এর পরিণামে অরগ্যান ফেইলিওর বা দেহের বিভিন্ন প্রত্যঙ্গ বিকল হয়ে যাওয়া, নিউমোনিয়া এবং মৃত্যু ঘটারও আশঙ্কা রয়েছে। এখন পর্যন্ত আক্রান্তদের দুই শতাংশ মারা গেছেন, হয়তো আরও মৃত্যু হতে পারে। তাছাড়া এমন মৃত্যুও হয়ে থাকতে পারে যা চিহ্নিত হয়নি। তাই এ ভাইরাস ঠিক কতটা ভয়ংকর, তা এখনও স্পষ্ট নয়।\nএক দশক আগে সার্স (পুরো নাম সিভিয়ার অ্যাকিউট রেসপিরেটরি সিনড্রোম) নামে যে ভাইরাসের সংক্রমণে পৃথিবীতে ৮০০ লোকের মৃত্যু হয়েছিল সেটিও ছিল এক ধরনের করোনা ভাইরাস। এতে আক্রান্ত হয়েছিল ৮ হাজারের বেশি মানুষ। আর একটি ভাইরাসজনিত রোগ ছিল মিডল ইস্টার্ন রেসপিরেটরি সিনড্রোম বা মার্স। ২০১২ সালে এতে মৃত্যু হয় ৮৫৮ জনের।\nকরোনা ভাইরাস সংক্রমণের প্রধান লক্ষণ হলো, শ্বাস নিতে কষ্ট হওয়া, জ্বর এবং কাশি। বিজ্ঞানীরা বলছেন, ভাইরাসটি শরীরে ঢোকার পর সংক্রমণের লক্ষণ দেখা দিতে প্রায় পাঁচ দিন লাগে। প্রথম লক্ষণ হচ্ছে জ্বর। তারপর দেখা দেয় শুকনো কাশি। এক সপ্তাহের মধ্যে শ্বাসকষ্ট দেখা দেয় এবং তখনই কোনও কোনও রোগীকে হাসপাতালে ভর্তি হতে হয়।\nভাইরাসটি নতুন হওয়াতে এখনই এর কোনও টিকা বা প্রতিষেধক আবিষ্কার হয়নি। এমনকি এমন কোনও চিকিৎসাও নেই, যা এ রোগ ঠেকাতে পারে। বিশ্ব স্বাস্থ্য সংস্থা ইতোমধ্যে মানুষকে নিয়মিত হাত ভালোভাবে ধোয়া নিশ্চিত করার পরামর্শ দিয়েছে। হাঁচিকাশির সময় নাকমুখ ঢেকে রাখা এবং ঠান্ডা ও ফ্লু আক্রান্ত মানুষ থেকে দূরে থাকারও পরামর্শ দিয়েছে তারা। এশিয়ার বহু অংশের মানুষ সার্জিক্যাল মুখোশ পরা শুরু করেছে।\nআপাতত প্রতিকার হিসেবে এ ভাইরাস বহনকারীদের সংস্পর্শ এড়িয়ে চলতে বলছেন বিজ্ঞানীরা। ডাক্তারদের পরামর্শ, বারবার হাত ধোয়া, হাত দিয়ে নাকমুখ স্পর্শ না করা ও ঘরের বাইরে গেলে মুখোশ পরা।\nহংকং বিশ্ববিদ্যালয়ের ড. গ্যাব্রিয়েল লিউং স্বাস্থ্য সম্পর্কিত এ নির্দেশনায় বলছেন, হাত সবসময় পরিষ্কারপরিচ্ছন্ন রাখতে হবে, বারবার হাত ধুতে হবে। হাত দিয়েনাক বা মুখ ঘষবেন না, ঘরের বাইরে গেলে মুখোশ পরতে হবে। তিনি বলেন, ‘আপনি যদি অসুস্থ হয়ে থাকেন তাহলে মুখোশ পরুন, আর নিজে অসুস্থ না হলেও, অন্যের সংস্পর্শ এড়াতে মুখোশ পরুন।’


১৮৮৯ খ্রিস্টাব্দের সংবিধান অনুসারে মিকাডাের ক্ষমতা ও কার্যাবলী কি ছিল? - Rashtrakutas\nHome> Questions>Q 16706\nAsked: January 28, 2021 2021-01-28T12:08:42+05:30 2021-01-28T12:08:42+05:30\n১৮৮৯ খ্রিস্টাব্দের সংবিধান অনুসারে মিকাডাের ক্ষমতা ও কার্যাবলী কি ছিল?\n2021-01-28T12:15:35+05:30Added an answer on January 28, 2021 at 12:15 pm\n১৮৮৯ খ্রিস্টাব্দের সংবিধান অনুসারে তত্ত্বগতভাবে দেশের সর্বময়কর্তা অর্থাৎ প্রশাসনিক, আইন প্রণয়ন এবং বিচার সংক্রান্ত সকল ক্ষমতার একমাত্র অধিকারী সম্রাট। সংবিধানের প্রথম অনুচ্ছেদে বলা হয়েছে যে জাপানী সাম্রাজ্যে জাপানের রাজগণ বংশ পরম্পরায় নিরবচ্ছিন্নভাবে রাজত্ব ও শাসন করার শাশ্বত অধিকার ভােগ করেন। মেইজি সংবিধানের স্নায়ু কেন্দ্রস্বরূপ এই প্রথম অনুচ্ছেদটি ‘কোকুতাই’ (Kokutai) নামে জাপানী মতবাদ নির্দেশ করে। কোকুতাই শব্দটির অর্থ জাতীয় রাষ্ট্রশাসন সংক্রান্ত ব্যবস্থা। তিনটি নীতির সমন্বয়ে এই ব্যবস্থা গড়ে ওঠে। এই তিনটি নীতি হল – (ক) জাপানী রাজবংশ ও জাপানী সম্রাট পবিত্র ও অলঙঘনীয় এবং সম্রাট রাষ্ট্রের চরমশক্তির উৎস ও আধার; (খ) জনগণ সম্রাটের সঙ্গে ভক্তি ও শ্রদ্ধার বন্ধনে আবদ্ধ এবং (গ) জাপানী পরিবারসমূহ পিতামাতার প্রতি শ্রদ্ধাভক্তির ওপর প্রতিষ্ঠিত। তবে সম্রাট কেবল তত্ত্বগতভাবে সার্বভৌম ক্ষমতার অধিকারী। প্রকৃত প্রশাসনিক ক্ষমতা থাকবে মন্ত্রীদের হাতে। সংবিধানকে অগ্রাহ্য করে সম্রাটের শাসন করার কোন অধিকার থাকবে না। জাপানের শাসনব্যবস্থা ছিল নিয়মতান্ত্রিক রাজতন্ত্র। সম্রাট থাকবেন সকল প্রকার সমালােচনার উধের্ব। তার সম্পর্কে কোন প্রকার কটুক্তি সকল প্রকারের নিষিদ্ধ ছিল। সংবিধান অনুযায়ী সিংহাসনের পবিত্রতা যেমন অক্ষুন্ন থাকবে, তেমনই সম্রাটের পদমর্যাদা ও সম্ভ্রম অলঙ্ঘনীয় থাকবে।\nতত্ত্বগতভাবে সম্রাট একাধারে প্রশাসনিক আইন প্রণয়ন এবং বিচার ও অর্থবিভাগ সংক্রান্ত সকল ক্ষমতার অধিকারী। মেইজি সংবিধানে বিভিন্ন বিভাগের শাসন বিষয়ে কোন কঠোর পৃথকীকরণের ব্যবস্থা ছিল না। সম্রাট বিভিন্ন প্রশাসনিক বিভাগের সংগঠন স্থির করতেন। সকল সামরিক ও বেসামরিক কর্মচারীদের নিয়ােগ ও পদচ্যুত করতে পারতেন। তাদের বেতন ও পেনসন নির্ধারণের ক্ষমতাও ভােগ করতেন। এক কথায় সম্রাটের ওপর প্রশাসনিক বিভাগের চরমক্ষমতা ন্যস্ত ছিল। তত্ত্বগতভাবে সম্রাট ছিলেন স্থল ও নৌবাহিনীর প্রধান, এছাড়া যুদ্ধ ঘােষণা, শান্তিস্থাপন, সন্ধিপত্র স্বাক্ষর প্রভৃতিও সম্রাটের ক্ষমতাভুক্ত ছিল। উচ্চমর্যাদাসূচক খেতাব বা সম্মানের প্রতীক প্রদানের ক্ষমতাও সম্রাটের অধিকারভুক্ত ছিল। দণ্ডিত ব্যক্তিকে ক্ষমা প্রদর্শন করার বা তার দণ্ড লঘু করার ক্ষমতাও সম্রাট ভােগ করতেন। ডিট (Diet) -এর সম্মতিক্রমে সম্রাট আইন প্রণয়ণের ক্ষমতা প্রয়ােগ করতেন। ডিট -এ কোন আইন প্রণীত হলেও তা সম্রাট কর্তৃক স্বাক্ষরিত না হওয়া পর্যন্ত কার্যকরী হত না। বিল অনুমােদন করা বা না করা সম্পূর্ণভাবে সম্রাটের ওপর নির্ভর করত। অনুমােদিত হওয়ার পর প্রত্যেক আইন যাতে কার্যকর হয় সেজন্য সম্রাট অর্ডিন্যান্স জারি করতে পারতেন। আবার ডিট -এর অধিবেশন না থাকার সময় দেশের অভ্যন্তরীণ নিরাপত্তা ক্ষুন্ন হওয়ার আশঙ্কা দেখা দিলে সম্রাট প্রয়ােজন অনুসারে অর্ডিন্যান্স জারি করতে পারতেন। তাছাড়া সম্রাট ডিট আহ্বান করা, ডিট -এর অধিবেশন সাময়িকভাবে স্থগিত রাখার এবং ডিট -এর নিম্নকক্ষ ভেঙে দেওয়ার অধিকার ভােগ করতেন। আবার তত্ত্বগতভাবে জাপানের সম্রাট ছিলেন ধর্মপ্রবর্তক। ধর্মসংক্রান্ত সকল ব্যাপারে চূড়ান্ত সিদ্ধান্ত গ্রহণ করার অধিকার তিনি ভােগ করতেন। বিচার বিভাগ পরিচালনার দায়িত্ব সংবিধান অনুযায়ী সম্রাটের ওপর ন্যস্ত থাকলেও তিনি স্বয়ং কোন দায়িত্ব গ্রহণ না করে আদালত ও বিচারকদের হাতে এই ক্ষমতা অর্পণ করতেন।\nতবে সংবিধান অনুযায়ী জাপানের সম্রাট সার্বভৌম ক্ষমতার অধিকারী থাকলেও ইচ্ছামতাে তিনি ক্ষমতা প্রয়ােগ করতে পারতেন না। তার শাসনক্ষমতা প্রশাসনিক ধারাগুলাের মধ্যেই সীমিত ছিল এবং প্রকৃতপক্ষে জাপান সম্রাট মন্ত্রীমণ্ডলের ওপর নির্ভর করেই দেশ শাসন করতেন।


বরুড়ায় ইসলামিক ফাউন্ডেশনের ভুলে ভরা মনগড়া তালিকা\nডেস্ক রিপোর্ট\t প্রকাশ: ৪ জুন, ২০২০\nমো. বিল্লাল হোসেন, বরুড়া\nকরোনা ভাইরাস সংক্রমণ পরিস্থিতিতে ইসলামিক ফাউন্ডেশন (ইফা) এর আওতাধীন সারা দেশের সকল মসজিদে পাঁচ হাজার টাকা করে অনুদান দিচ্ছে সরকার। দেশের দুই লাখ চুয়াল্লিশ হাজার তেতাল্লিশটি মসজিদে একশত বাইশ কোটি দুই লাখ পনের হাজার টাকা প্রদান করেছে সরকার।\nএরই ধারাবাহিকতায় কুমিল্লা জেলার বরুড়া উপজেলার পনেরটি ইউনিয়ন ও একমাত্র পৌরসভায় সকল জুমা মসজিদে পাঁচ হাজার টাকা করে দেয়ার নীতিগত সিদ্ধান্ত নেন উপজেলা প্রশাসন। কিন্তু বরুড়া উপজেলা ইসলামিক ফাউন্ডেশনের সুপারভাইজার মনিরুল ইসলাম উপজেলা প্রশাসন ও স্থানীয় জনপ্রতিনিধিদের সাথে সমন্বয় না করে মনগড়া তালিকা তৈরি করে জেলায় পাঠিয়ে দেন। অর্থ বরাদ্ধের পর উপজেলা নির্বাহী কর্মকর্তা মো. আনিসুল ইসলাম প্রত্যেক ইউনিয়নে একজন করে ট্যাগ অফিসার নিয়োগ দেন অর্থ বিতরণের জন্যে। বিতরণ কালে পনের ইউনিয়নেই অনেক মসজিদকে বাদ দিয়ে নির্দিষ্ট কিছু মসজিদকে একাধিকবার টাকা বরাদ্দের তালিকা প্রণয়ন করেন সুপারভাইজার মনিরুল ইসলাম।\nএ বিষয়ে সুপারভাইজার মনিরুল ইসলামের মতামত জানতে অফিসে গেলে তিনি কুমিল্লা আছেন বলে মতামত দিতে অস্বীকৃতি জানান। তিনি বলেন কুমিল্লা এসে ডিডি স্যার থেকে মতামত নেন। আরও বলেন উপজেলা নির্বাহীর অফিসে আসেন এবং ওনার থেকে মন্তব্য নেনে।\nএ বিষয়ে উপজেলা নির্বাহী অফিসার মো. আনিসুল ইসলাম সুপারভাইজার মনিরুল ইসলামের উপস্থিতিতে বলেন, মনিরুল ইসলাম মনগড়া তালিকা তৈরি করে জেলাতে পাঠিয়ে দেন, আমি তার বিরুদ্ধে যথাযথ ব্যবস্থা নেয়ার জন্য কর্তৃপক্ষের নিকট অনুলিপি পাঠাচ্ছি।\nচৌদ্দগ্রামে চিকিৎসকসহ আক্রান্ত ১১\nদেবপুর পুলিশ ফাঁড়ির পাঁচ সদস্য করোনায় আক্রান্ত


পরীমণির ঘরে নতুন মেহমান! - ডেইলি সাতক্ষীরা\nHome » পরীমণির ঘরে নতুন মেহমান!\nমে ১০, ২০১৮0মন্তব্য 95 ভিউ\nপরীমণি বলেন, আমার অনেকগুলো দুর্বলতা রয়েছে। যার মধ্যে গাড়িও একটি দুর্বলতা। বর্তমানে যে গাড়িটি ব্যবহার করছি সেটি প্রায় সাড়ে তিন বছর ধরে চালাচ্ছি। তাই নতুন একটি গাড়ি নিলাম। এছাড়া আমার কাছে জাপানি একটি এন্টিক গাড়িও রয়েছে।


বুকে গুলি চালিয়ে আত্মহত্যা করলেন জনপ্রিয় ‘ক্রাইম প্যাট্রল’র অভিনেতা! - শীর্ষ বার্তা\nবুকে গুলি চালিয়ে আত্মহত্যা করলেন জনপ্রিয় ‘ক্রাইম প্যাট্রল’র অভিনেতা!\nবিয়ের দাওয়াত না পেয়ে এমন উন্মাদের মতো কাজ কেন করলেন কমলেশ? কেন নিজের বুকেই একটি লাইসেন্সহীন বন্দুক থেকে গুলি চালালেন? এখন এই প্রশ্নের উত্তরই খুঁজছেন কমলেশের স্ত্রী এবং তাঁর দুই ছেলে-মেয়ে।\nমুম্বাইয়ে বসবাস করতেন কমলেশ পাণ্ডে। সোনি এন্টারটেনমেন্ট টেলিভিশন ইন্ডিয়ার হিন্দি বিনোদন চ্যানেলের জনপ্রিয় সিরিয়াল ‘ক্রাইম প্যাট্রল’-এ অভিনয় তাঁকে পরিচিতি এনে দিয়েছিল। সোনি ছাড়াও অন্যান্য বিনোদন চ্যানেলের সিরিয়ালেও কমলেশ অভিনয় করেছেন। বলতে গেলে টেলি ইন্ডাস্ট্রিতে তিনি যথেষ্টই পরিচিত।\nএই কমলেশ সোমবার রাতে নিজেই নিজের বুকে গুলি চালিয়ে আত্মহত্যা করেছেন। একজন সুস্থ মানুষ কীভাবে নিজেই নিজেকে গুলি করল তা ভেবে পাচ্ছেন না কমলেশের স্ত্রী। জানা গিয়েছে, স্ত্রী এবং ছেলে-মেয়েক নিয়ে জব্বলপুরের সঞ্জীবনী নগরে বড় শ্যালিকার বাড়িতে গিয়েছিলেন কমলেশ। সেখানে বড় শ্যালিকা আঞ্জনী চতুর্বেদীর সঙ্গে কমলেশের ঝগড়া বাঁধে। কারণ আঞ্জনী সম্প্রতি তাঁর বড় মেয়ের বিয়ে দিলেও কমলেশ এবং তাঁর পরিবারকে দাওয়াত দেননি।\nগণ্ডগোল এমন পর্যায় পৌঁছায় যে কমলেশ আচমকাই রাগে-ক্ষোভে উন্মত্ত হয়ে কোমর থেকে বন্দুক বের করে নেন বলে দাবি প্রত্যক্ষদর্শীদের। এর পরে শূন্যে গুলি চালিয়ে দোতলার একটি ঘরে ঢুকে পড়েন তিনি। পর মুহূর্তেই ওই ঘর লাগিয়ে বারান্দায় এসে নিজের বুকে নাকি নিজেই গুলি চালিয়ে দেন কমলেশ। ঘটনাস্থলেই মৃত্যু হয় তাঁর।\nকমলেশের শ্যালিকার ছোটমেয়ে পুজা চতুর্বেদী জানিয়েছেন, কমলেশ আকন্ঠ মদ্যপান করে তাঁদের বাড়িতে এসেছিলেন। এমনকী, সে যে সঙ্গে করে রিভলবার নিয়ে এসেছে সেটাও কেউ বুঝতে পারেনি। পুলিশ সূত্রে খবর, কমলেশের ব্যবহার করা রিভলবারটি বাজেয়াপ্ত করা হয়েছে।\nব্যাডমিন্টন খেলায় উপকার অনেক